En beretning fra det virkelige liv om vold og mod | Livet, friheden og...\nDet skal ikke være nogen hemmelighed, at jeg, på baggrund af debatten om “sjakal-manifestet” har fået en hel del beretninger fra livet med dem, Hella Joof i en monopolet-udsendelse kaldte hyænerne. Her nedenfor følger en af dem, fra en mor, Bettina, i Hellerup, der har valgt at tage kampen op:\n“Jeg har en historie som jeg personligt ville sætte pris på bliver læst og tænkt over, så vi får rusket op i vores lokale by og dens indbyggere.\nHvad er det der sker med de unge mennesker og begrebet dummebøder!!?\nStarten til en dummebøde:\nfor 3måneder siden, blev min søn på 17år udsat for sin første dummebøde, jeg har spurgt ind til hvordan den slags bliver sat i gang, svaret jeg har fundet frem til ved at tale med en masse unge mennesker, samt min egen unge teenager lyder sådan her:\nI vores by er der en gruppe teenager, der er opdelt i to grupper, begge grupper søger flere medlemmer, så gruppen og venskabet, samt broderskabet kan blive større og større. Sammenholdet er vigtigt i grupperne, det er altid betryggende at vide at der er nogen derude der støtter op om det man nu har lavet, eller at få anerkendelse for de bedrifter man har udøvet. Man får ros, fra gutterne hvis man har fjernet en GPS fra en bil, klaskede til en der så dum ud, fået nogle penge ud af en der er lidt svagere end andre osv. Medlemmet af gruppen opnår en højere status, det udløser et skulderklap og en bemærkning med godt gået, et klap på skulderen og et gruppesmil der afslutter ringen med et high five klask.\nGrupperne vil meget gerne vokse sig stor og stærk, så de udstråler magt og anerkendelse og derfor er der små fisk, der ikke har bedrevet så meget endnu, der opsøger alle unge jævnaldrene teenager til at være en del af broderskabet. Hvis nu en teenager bliver spurgt om han skal være med i gruppen, og han er så klog at sige nej tak til at være en del af gruppen, så udløser det dummebøder! For tænk nu hvis han gik til den anden gruppe, her gælder det så om at skræmme den teenager der siger nej og der starter det hele. Han får et skræmmeblik, og en besked med hmm du har godt nok nogle flotte sko på…. dem må du hellere aflevere, eller du vil måske hellere ha et par slag?\nDen unge er nu forvirret og skal hurtigt tage stilling til hvad han vil?? Gå på strømpesokker hjem, eller have en på hoved, de første par gange vælger de fleste teenager at aflevere de ting de bliver bedt om, for så kan de stadig skjule det for os forældre. I disse travle tider opdager vi nok ikke at der mangler et par sko eller en trøje eller andet. Eller også får vi historien med at det er glemt hos en kammerat.\nNu er legen startet:\nNu har den unge teenager har afleveret den første genstand til et medlem fra gruppen og teenageren er nu stemplede som den svage, så kan man altid hente mere. Ca. en gang om ugen kan et medlem af gruppen nu opsøge den teenager, for at få nye ting. Det forsætter så med at være tøj eller en pung eller andre genstande som kan omsættes. Når det ikke er sjov mere bliver det til kontanter, beløb fra 1000,-kr til 2000,-kr det er meget for en teenager der kun har eftermiddagsjob i vores lokale forretninger. Enkeltmedlemmer fra gruppen opsøger det barn der har fået dummebøden, de bliver opsøgt på deres skoler her i kommunen, eller på deres fritidsarbejdsplads. Skolelærere og arbejdsgivere har endnu ikke fået deres øjne helt op for problemet, for dem der kradser dummebøderne ind ser ud som om de er venner med den der skal aflevere. På min søns skole er man opmærksom på problemet, og der bliver grebet ind, men det har ikke været problemfrit.\nNu er det så at nogle teenagere føler for stort et pres, hvis man har opdraget sine børn med at tale med sine forældre, så er det her at budskabet kommer frem over middagsbordet. Man kan som forældre næsten ikke tro på den historie man lige har fået fortalt, og det eneste man sidder med i hoved er hvorfor? Nogle forældre tager beslutningen om at give sine børn de penge det handler om, fordi de tror at så er problemet løst, andre teenagere fortæller aldrig noget derhjemme men får nogle penge fordi de skal bruge dem til en ny trøje eller andet…. Men skal de nu også det?\nHer mener jeg at den slags skal meldes, så vi kan få sådan nogle ubehageligheder stoppet. Betaler man en gang så kan du være sikker på at der kommer flere gange i fremtiden, det er jo de nemmeste penge at skaffe sig. Jeg opfordrer alle forældre til at tale med deres børn en ekstra gang, og jeg opfordrer især at melde det til vores politi, det er jo derfor de er der. Min egen søn fik en dummebøde på 2000,- kr. som jeg fik af vide samme dag, da han var noget rystede, men i vores hjem har vi alle sammen lært at tale sammen og stå sammen. Så jeg kontaktede en medarbejder fra kommunen fra SSP, de er der for os, og har kontakt til grupperne i gadebilledet.\nSSP prøver at forklare de unge grupper som er medlemmer, hvad konsekvensen er ved at uddele dummebøder, nogle fra gruppen forstår budskabet og lader den enkelte teenager være, andre har ikke fattede det og forsætter. Men når man så ryger ind i en af de familier der ikke finder sig i den slags, så er det at det rammer. Jeg anmeldte det til politiet trods min søn sagde at det ville blive meget værre, men jeg er af den opfattelse at det her skal stoppes. Vi har dog også fået ro siden i ca.2½ måned.\nTirsdag den.5. maj på pit stop på traverbanen:\nEfter 2½ måned med ro skal min teenager søn ned på pit stop og se fodbold med nogle drenge fra klassen. De sidder udenfor og hygger og et par medlemmer fra en af grupperne kommer forbi, den ene ser sit snit til at sige til min søn, hey you jeg skal lige tale med dig, man kan nu tænke hallo han gik da ikke med? Men jo det gjorde han, for at holde distance til ballade, for min søn når at tænke hvis jeg siger nej du ikke lige nu, så ville han måske virke provokerende, og så ville det hele starte forfra. Så han går med. Der er en masse bænke udenfor, men der stopper gå turen ikke, min søn tænker hmm men forsætter med at gå med, hvor slem kan det være at tale med ham her? ”gerningsmanden” som også er teenager på 16-17 år siger efter de er drejet rundt om et hjørne:\nNår du fuckker med nogle af mine venner så fuckker du med mig! Og min søn modtager det første slag i ansigtet, han fjerner hoved og svar: hold dog op, det forsætter med at gerningsmanden går tættere på, og endnu et slag rammer i ansigtet, gerningsmanden får forklaret, at det havde været meget dumt at anmelde den hændelse for 2½ måned siden. Og havde vi i vores familie bare været kommet forbi gruppen, og talt med dem så var det her nok ikke sket, men din mor ved vel hvad der var sket med hende så, og derfor blev hun måske væk. Gerningsmanden ser på min søn og slukker sin cigaret på kinden af ham, mens han afleverer endnu et slag i ansigtet på ham. Gerningsmanden er nu ved at stoppe sin ydmyghed, men det er åbenbart ikke helt nok for han sparker min søn og siger som slut bemærkning, slik det jord op fra gaden så glemmer vi det her og du har betalt for din dumhed. Min søn gør hvad der bliver sagt for at få det hele overstået. Gerningsmanden ser tilfreds på og vender sig om og går tilbage til Pit stoppet. Min søn bider tænderne sammen går tilbage til klasse kammeraterne for at tage sin cykel og køre hjem. Drengene fra klassen som ikke har set noget da det hele forgik bag en busk, siger: hey hvad er der sket? Da de kan se mærker i ansigtet på deres ven. Min søn forklarer drenge hvad der er sket, og beslutter sig for at køre hjem.\nInd af døren kommer min søn kl. 21.00 tirsdag aften den.5. maj med et brandmærke på kinden og tårer ned af kinden, han er gal, skræmt, rystet, og allermest ydmyget. Som forældre tænker jeg at jeg må ned på det sted og få fat på den uopdragne møgunge, men hvad løser det? Her må jeg i den grad melde det til politiet og få budskabet ud til alle andre forældre, om at huske at tale med jeres børn, hvad er det der foregår i vores land? Med vores unge mennesker.\nPolitiet kom med det samme:\nJeg kontaktede den SSP medarbejder jeg har haft kontakt med tidligere og han fik dysset mit vredes udbrud ned, og fik forklaret mig at jeg skulle ringe 114 det gjorde jeg, og jeg fik en god modtagelse i telefonen af den vagthavende, jeg fik forklaret hele forløbet og fik fortalt at gerningsmanden sikkert var på gerningsstedet endnu, politiet fik beskrevet hvordan gerningsmanden så ud og de ville køre forbi med det samme. 10 min efter modtog jeg et opkald med at gerningsmanden var anholdt på stedet. Min søn fik også et opkald fra en klassekammerater der fortalte at gerningsmanden var anholdt, foran alle andre, men det var sku nok ikke så smart, for nu var de meget sure i gruppen.\nReagerer vores unge mennesker sådan fordi de er bange??\nEn lettelse indeni mig fyldte min krop, godt så håber jeg at han og hans familie får den nødvendige straf så andre unge mennesker ikke bliver udsat for denne her slags.\nNår den slags sker skal man på skadestuen. Et for at få rensede brandsår, men også for at få en rapport om overgrebet, og volden. En læge skal tjekke den forulempede, for brud i hovedet og andre steder hvor man er ramt af slag. Lægerne på skadestuen var lige så rystede som vi var, over denne hændelse kunne finde sted bland unge teenager i vores lille by. Min søn fik renset sit brandsår og fik en stivkrampe som nu gælder i 10 år. En rapport blev udleveret til os, og vi kunne nu gå over på den anden side af vejen, mod politiet for at få skrevet en rapport og en anmeldelse. Gerningsmanden var sat bag en låst dør på Gentofte station. Det var en underlig fornemmelse at vide at inde bag en dør sad en knægt på 16-17 år som forhåbentligt ikke havde det særlig godt, men kunne tænke over de ting han havde udført på et andet menneske i Danmark, dog tænker jeg: Der er jo ingen børn der er født sådan, så hvad er det der glipper i nogens opdragelse?? Hvordan kan man/vi sætte ind lang før, lukker vi vores øjne som voksne op gennem opvæksten af sådan nogle adfærdsvanskelige børn vi møder? Jeg må dog indrømme at jeg har flere gange haft 20-25 unge mennesker fra klasserne hjemme i weekenderne, og de har altid opført sig pænt, de siger pænt god aften og rydder op inden de bliver bedt om at smutte hjem ved 03 tiden. Så noget opdragelse er der trængt ind i vores unge mennesker, og jeg mener stadig at de unge mennesker der er kommet i vores hjem, er velkommende i weekenderne frem for at være på gaden eller i parken.\nVi sad på Gentofte station til kl.02 om natten og fik skrevet en rapport over hele forløbet, og bagefter var det gerningsmandens tur til at blive afhørt. Vi ved nu at det danske samfund virker for gerningsmanden er varetægts fængslede i de næste 14 dage inden retssagen begynder. Men de 14 dage er fyldt med blandet tanker.\nVi kørte hjem midt om natten, med en masse blandet følelser, det er bestemt ikke nogen hemmelighed at jeg som mor, tænker en masse grimme tanker, som nok ikke har ligget forrest i hoved på mig indtil nu, det er en ubeskrivelig følelse der rammer når ens barn bliver udsat for denne her slags grove vold, en friheds berøvelse af første rang. Ydmyghed er nok det rette ord. Og de tanker jeg har lige nu, egner sig ikke engang til at blive skrevet ned på et stykke papir.\nJeg skal også indrømme, at jeg har tænkt hvorfor min søn ikke slog tilbage i øjeblikket, men som han selv svare: hvorfor skulle jeg være lige så lav som gerningsmanden? Hvad ville jeg få ud af det?\nDet ville måske bare starte noget meget større. Ja jeg vil ikke påstå at min søn er svag, nok meget mere klog end jeg lige i øjeblikket tilkendte ham. Jeg har den dybeste respekt for min søn, som i den grad forhåbentlig kan være et forbillede for mange andre teenager derude, om at vold ikke føre til noget godt, og vi skal i den grad lade politiet passe deres arbejde, og hjælpe os med at få ryddet op i gadebilledet, det er trods alt det bedste. Derfor er jeg den største fortaler til at meld de hændelser jeres teenager børn og andre børn bliver udsat for, tal med jeres børn dagligt, og mærk efter. Så kan vi forhåbentligt for det her stoppet.\nDet der sker lige nu, er at kriminel politiet vil meget gerne tale med de klassekammerater, der sad på pit stop tirsdag den.5. maj for at se fodbold, med min søn. Vi ved godt at der ikke var nogen af de unge mennesker der så det hel ske, da det foregik bag en busk, men vi ved dog at der var klassekammerater der så min søn lige da det var sket, og de skulle meget gerne vidne i retten om hvad de så. Jeg ved at politiet har haft kontaktede jeres børn, som så min søn med mærker i hovedet, men jeg erfarer nu at nogle af de unge mennesker ikke vil/tør at udtale sig i retten om hvad de så…er det af frygt eller??\nKunne jeg som forældre, opfordre jer som forældre til at tale med jeres børn, fortælle hvor vigtigt det er at stå frem og holde på sin ret og ikke give afkald på den. Tænk hvis det sker for en selv, eller sin nærmeste ven.\nDette er skrevet af en mor som er stolt af sin opdragelse, som er stolt af sin søn, som ikke vil finde sig i at være bange og bekymret i sit eget land. Som igen og igen vil melde dummebøder, vold og andre ting til politiet om det sker i mit hjem, uden for mit hjem, så mener jeg at vi skal lære vores unge dejlige mennesker at de skal tro på dem selv og deres opvækst. Politiet hjælper dig og dine børn…..”\nDet var Bettinas foreløbige beretning. Jeg håber, andre vil stå sammen om hende og hendes søn. Det er læren i det her. Alle må stå sammen for at bekæmpe det uvæsen. Kun på den måde kan fællesskabet og det demokratiske samfund vinde.\nMeget passende kunne nogle af alle de kloge eksperter og politikere, der mener, vi skal fortie det her, passende fortælle, hvordan vi så skal komme problemet til livs. Og hvordan en – synes jeg fantastisk – mor skal få den opbakning og støtte hun fortjener…\nUPDATE: Du kan læse resten af Bettinas og hendes søn historie længere nede i en kommentar fra mig. Den er et svar til en af bloggens læsere\nBørn integration Nul-tolerance vold\n281 kommentarer RSS\n- 9. juli 2009 21:54\nHr. Zadics historie om de to veluddannede mellemoestlige indvandrere , som i skuffelse over vanskeligheder ved at faa job er gaaet over til fuldskaeg, kjortel og daglig fortoernelse rejser et andet spoergsmaal:\nHvorfor sker noget tilsvarende aldrig med f.eks. kinesiske , tamilske , chilenske, vietnamsiske indvandrere?\n- 9. juli 2009 21:57\n@ Michael L – 9. juli 2009 kl. 21:12\nNå, så er du banen igen\nJo da – med forlov 😉\nDet kan jeg i og for sig indrømme, men hvad siger du selv implicit i følgende to citater?\nad 1. At evolutionen virker på alle levende organismer. At sociale væsener ikke udtømmende kan beskrives bare som individer.\nad 2. At andre end tyskere i midten af det 20. århundrede kan være nazister. At folkevandringsprojektet fra Mellemøsten og Afrika til Europa er et folkemordsprojekt af nazistisk art, hvor nogle bestemte mennesker reduceres til et middel for andre.\nOg sikkert en del mere – udsagn kan jo indeholde meget implicit.\nstår billedet af en person med to fordomme tilbage: At venstrefløjen og de fremmede er roden til alt ondt i Danmark\n‘Alt’ er et voldsomt ord at bruge i en saglig sammenhæng, men ja, de to faktorer, der jo hænger sammen – The Marx-Muhammed-Pact, you know 😉 – er den største trussel mod danskerne i historisk tid.\nDe første lever fint med det, mens det store flertal blandt de sidste, skal leve med at blive gjort til syndebukke gennem dine og andres groft forenklede fjendebilleder\nOg her savner jeg som altid fra ‘Pactens’ side et menneskesyn, der tildeler hvide europæere samme ret og status som andre mennesker.\nMen det er vel for meget at bede om ?\n- 9. juli 2009 22:56\n@ Bill Atkin skriver 9. juli 2009 kl. 13:30:\nHvad løgnagtigt er der i at påpege et breakpoint – og bede en politiker forholde sig seriøst til det?”\nDet er grov datamanipulation, hvis man ud af en statistik klipper to enkeltdata, som passer med ens mening – det kaldes cherry-picking, at plukke de modne røde bær og lade som om de rådne ikke eksisterer.\nDer var fx også et fald i Voldsforbrydelser generelt 1997-1998 og 2006-2007 og i Alvorlig vold 2003-2004 3 af dine såkaldte “breakpoint”s.\nHvis de virkelig var, hvad du kalder “breakpoints” ville antallet af anmeldelser efterfølgende være enten fladet ud eller faldet.\nSådan forholder det sig tydeligvis ikke, stigningen er fortsat i en en utvetydig og fast stigende trend i begge tilfælde; der er som (næsten) altid i statistikker små stigninger og fald fra år til år, eftersom de optalte anmeldelser ikke er auto-genereret af en maskine, men er resultaterne af virkelige begivenheder.\nDet er altså IKKE tale om et brud, men blot de almindelige, små variationer i faste trends.\nI perioden 1995-2008 er antallet af anmeldelser af voldsforbrydelser generelt steget med 38% med en fast stigende trend.\nI perioden 1995-2008 er antallet af anmeldelser af alvorlig vold steget med 91%, med en fast stigende trend.\nDu manipulerer groft og det kalder jeg løgn.\nAf Anne-Grete Voss Bendixen\n- 10. juli 2009 3:22\nEn grum historie Søren Pind refererer. Desværre vil vi se lignende historier i fremtiden – al den stund indvandrermødre ikke bliver integreret og lærer dansk! – eller etniske danskere ikke tager sig tid til deres børn! Børnene er det bedste råstof vi har, og de skal hjælpes på vej. Jeg kunne f.eks. foreslå, at alle 15-16-17 årige fik tilbudt et gratis ophold på en efterskole. Her har man en utrolig god chance for at socialisere sig – lære dansk kultur (når man nu er her i landet) og få venner!\n- 10. juli 2009 5:06\nJa, sandelig går det fremad – nu er nogle mennesker blevet så bedøvede af volden, at de synes det hele er bedre når:\n“Der var en periode, hvor konflikten var meget koncentreret på Nørrebro, og det kunne vi i hvert fald godt mærke. Det er blevet bedre, for nu skydes der også andre steder end netop på Nørrebro, …”\nJeg kan faktisk huske en gang, hvor vi syntes, at det var godt at der overhovedet IKKE blev skudt i gaderne. Tiderne skifter – farvel til fredelige Danmark, goddag til New Chicago.\nAf Bill Atkin\n- 10. juli 2009 7:51\nJa for mig ser det ud til at voldskurven virkelig ér knækket.\n2008K3……… 2 351\n2008K4……… 2 341\n2009K1……… 2 118\nSP burde måske indrage en sådan udvikling, frem for udelukkende, at baserer sine udtalelser på partsindlæg. Partsindlæg kan give en fornemmelse af situationen i enkeltstående tilfælde, men som politiker bør man søge, at fastholde et overblik, samt inddrage andre relevante strukturmæssige parametre. Ekv at beskæftigelsen af indvandere stærkt stigende.\n- 10. juli 2009 10:12\nVoldkurven knækkede, som allerede påvist, også i 1997-1998 og 2006-2007, alvorlig vold 2003-2004. Men det “bedrede sig” til efterfølgende mere vold.\nI 1998, 2004 kunne man, hvis man havde lidet begreb on statistik, eller en bestemt dagsorden, tale om, at “nu er kurven knækket”.\nEfter “knækkene” er vold generelt steget med små 38% og alvorlig vold med små 17%.\nHvis der er tale om knæk, er det tilsyneladende knækkede arme og ben.\nFørst når tallene fra 2010 foreligger, kan vi se, om der er tale om en fluktuation eller en permanent ændring i forløbet fra 2007 til 2008.\n- 10. juli 2009 10:33\n@ Jan Jørgensen og @Kristian Andersen @Søren Pind.\nDet er da rart at se, at ens indlæg bliver læst og sikkert også af flere end de to førstnævnte. Grundlæggende kunne jeg godt tænke mig at se flere indlæg fra dem diskussionen handler om. Derudover kunne jeg godt tænke mig at flere bød ind med, hvad de selv gør ved tingenes tilstand. Den danske model går alt for meget ud på at brokke sig over andre, og i øvrigt vende det blinde øje til, over for tilstande, man egentligt ikke burde acceptere. Jeg vil igen og i igen foreslå mine medborgere at se på sig selv først. Tænk over hvilket bidrag din adfærd er til det samlede billede; og her er gamle dyder som selvkritik, hensynsfuldhed, venlighed og et glimt i øjet stadigt gangbar mønt. Og det behøver så stadigt ikke at betyde, at man skal undlade at sige fra utvetydigt, hvis det ikke kan være anderledes.\nDæmonen i diskussionen er altid, når man skærer alle over en kam. Man kan selsagt godt fremhæve tendenser i forskellige grupper. Men alle medlemmerne af disse grupper (også os som danskere) består nu engang af individer. Og hvis jeg må tillade mig at citere Sebastian: “Alle katte er grå! – Røde hvide og blå…”\nI forhold til at agere i det offentlige rum, kunne man overveje følgende dogme: Hvis jeg ikke kan være ubemærket i det offentlige rum vil jeg bidrage positivt til oplevelsen. Ja, skide naivt, ikke? Men prøv engang, f.eks de næste 3 dage og skriv så evt. her hvis du har haft nogle negative oplevelser med det.\nOg til slut Søren Pind: hvad gør du – ikke som politiker – men på det personlige plan?\n- 10. juli 2009 11:44\nSandelig om ikke jeg fandt min Politiets Krimiminalstatistik 1951-1994, nedenstående sammensat med 1995-2008.\nBemærk de 14 gange “kurven er knækket”, specielt det kraftige fald i årene 1994-1998 – Hu-hej! hvor det går godt.\nTrods de mange “knækkede kurver” er voldskriminaliteten ca. 8 gange så høj i 2008 som i 1951.\nEr Danmarks befolkning idag ca. 31 millioner?\nEller er volden vokset næsten eksponentielt, med de normale statistiske fluktuationer?\nTendensen er krystalklar og passer med trenden for 1995-2008.\n- 10. juli 2009 12:12\nGert Vinther, jeg har læst dine indlæg med interesse og kan da fortælle, at det er mit indtryk, at de fleste af de “indvandrernegative” debattører er udmærket klare over, at de fleste af indvandrerne har samme mål som os andre: Et fredeligt liv med en rimelig grad af succes for os selv og vore børn.\nProblemet er, at de 5-10% af indvandrerne, som skaber de alvorlige problemer ikke kan skelnes fra de 90-95% andre – i høj grad fordi sidstnævnte gruppe aldrig deltager i kritikken af de problematiske typer (“aldrig” skal forstås som: bortset fra et par hundrede ud af flere hundredetusinde).\nI alle lande, jeg har arbejdet i (ca. 35), har man en parallel til “Den der tier, samtykker”.\nHvor er protesterne fra de angiveligt overmåde mange fredelige muslimer, mod at deres religion misbruges som undskyldning for misgerninger?\nDeres totale fravær i debatterne og lige så totale mangel på kritik af medlemmer fra egne rækker, som skejer ud, afføder af gode grunde mistillid. Den der tier, samtykker.\nHvem af dem protesterer mod fx at Khader må have livvagter pga. trusler, at Westerberg lever ret isoleret af samme årsag, at der findes en morderisk fatwa mod Salman Rushdie? Den der tier, samtykker.\nAf Johannes Wachtman\n- 10. juli 2009 12:17\nNu kommer der helt sikkert en eller anden humanist/socialist/multikulturalist og påstår, at stigningen skyldes en øget tendens til at anmelde vold….\n- 10. juli 2009 12:29\nJeg ved ikke om vi kan følges i alle sammenhænge. Jeg kan således ikke helt forhold mig til dine statistiker. Grænser har rykket sig, og det er ikke kun indvandreres fortjeneste – se evt. min holdning tidligere. den der tier samtykker, siger du. Ja, i nogen grad. Og jeg har også gang på gang efterlyst kommentarer fra de miljøer, der bliver langet ud efter. Men det kan vi vente længe på. Det jeg egentligt allerhelst så var en udmelding fra de her optrædende debattører. Hvad gør de selv ved problemerne? Jeg kan konstatere at mange af dem optræder hvergang, der er en debat om netop indvandrere. Denne debat handlede i 1. omgang ikke kun om invandrere, men om civil-courage.\nHerunder kunne det stadigt være interessant at se et svar fra Søren Pind selv.\n- 10. juli 2009 13:02\nJeg syntes denne diskussion omkring indvandrere nærmest er udtømte, fordi EU vil sætte en effektiv stopper for befolkningens aversion mod indvandring fra tredielande. Jeg tror næppe det hjælper, hvilke politikere vi end stemmer på herhjemme fordi Danmark er allerede endt som en lydstat.\nDet er jo som bekendt EU’s målsætning at destruere al europæiske kultur og gøre Europa til en global sammenslutning af mellemøstlige og afrikanske stater.\n- 10. juli 2009 13:55\nJohannes Wachtman skriver:\n“Nu kommer der helt sikkert en eller anden humanist/socialist/multikulturalist og påstår, at stigningen skyldes en øget tendens til at anmelde vold….”\nDu får formentlig ganske ret, det er alene et spørgsmål om nogen vender stenen, så vedkommende kan komme ud – men jeg har faktisk allerede svaret på den indvending, for at citere mig selv (normalt en ildeset metode):\nFuld sarkastisk mode on\nGælder det også drabene i bandeslagsmålene?\nAt de har ændret kultur med hensyn til at anmelde?\nAt der tidligere var samme antal bandedrab, men nu er de begyndt at anmelde dem?\nFuld sarkastisk mode off 🙂\n- 10. juli 2009 18:26\nTak for tabellen.\nDer er noget analysere 🙂\n- 11. juli 2009 17:04\n@ Bill Atkin – 10. juli 2009 kl. 18:26\nDer er noget analysere\nNja… – er man ikke helt talblind, tager det vel en tre til fem sekunder at løbe ned gennem tabellen – så tegner billedet sig ret klart.\n- 11. juli 2009 18:21\nNu kan jeg jo ikke vide, hvad det er du straks ser med et halvt øje. Men qua dine tidligere indlæg i denne debat, vil jeg lige sikre mig, at det ikke er spøgelser.\nAf Asylcirkus Sverige « Snaphanen\n[…] skille sig ud. Sådan kan man jo også udtrykke det, men når man betænker rædselsberetninger som den Søren Pind postede forleden er det utænkeligt andet end at tilsvarende problemer må findes på britiske skoler i en langt […]\n- 12. juli 2009 0:45\n@ Bill Atkin – 11. juli 2009 kl. 18:21\nNu kan jeg jo ikke vide, hvad det er du straks ser med et halvt øje.\nJeg ser et niveau, der frem til først i halvfjerdserne er ret stabilt og derefter stiger et eller andet sted mellem lineært og eksponentielt – mest i retning af det sidste.\nDet tager højst et halvt minut – og så har man god tid.\nHvad er det, der gør at du ikke bare indrømmede det ?\nMen qua dine tidligere indlæg i denne debat, vil jeg lige sikre mig, at det ikke er spøgelser\nDu er velkommen til at pege på steder, hvor du mener at jeg ser spøgelser – så skal jeg forklare for dig, hvad du eventuelt måtte mangle.\nNu bør vi vel ikke spolere debatten ved at diskutere en anden artikel/kronik her, men jeg kan da lige bemærke at REL fremfører velkendte forkerte synspunkter – dels kan overkriminaliteten ikke forklares udtømmende med socioøkonomiske faktorer og dels kan man påvise at den sandsynligvis må have stærke kulturelle elementer, ved at sammenligne indvandrere andre steder fra. – Det ønsker man bare ikke at forske i fordi kulturmarxisme har tæt på hegemoni i samfundsvidenskaberne og de følgelig producerer jævnt hen forkert/usand ‘viden’.\n- 12. juli 2009 8:29\nOk! Du ser jo spøgelser.\nUanset om du trækker indvandrekriminalieten ud af tallene, er den eksponentiel vækst for den øvrige del af befolkningen stort set uændret.\nDe politiske påvirkningsparametre findes kun gennem en grundig analyse af problemets strukturmæssige sammensætning.\n- 12. juli 2009 16:21\n@ Bill Atkin – 12. juli 2009 kl. 08:29\nDu glemte at pege.\nJeg kan ikke huske at have set tal, der viser det, men jeg er tilbøjelig til at give dig ret – den kulturmarxistiske påvirkning har kørt stærkt siden ’68 og idolisering af kriminelle, idealisering af hæmningsløshed osv. har selvsagt skadet vores kultur og især ungdom.\nDet ændrer bare ikke på at indvandringen har forstærket tendensen kraftigt – og indvandringen er selv et kulturmarxistisk fænomen – og at vi nu har en kombíneret kulturpåvirkning fra sort ghettokultur og arabisk krigerkultur – et lille eksempel på en indikator på den påvirkning kunne være den ændrede betydning og brug af begrebet ‘respekt’.\nJa, sådan kan man jo godt sige det, men blandt de strukturer er altså etnicitet, religion, kultur og sprog – men det ‘tror’ kulturmarxister ikke på, så de laver dårlig videnskab.\n- 12. juli 2009 22:04\nkulturmarxistister, det er præcis dét jeg har hæftet mig ved, når SF vil give humanitære ophold til de afviste irakere. Jeg kunne egentlig undre mig over SF ikke har krævet særlov. Men man kan selvfølgelig smide sine identifikationspapirer bort og få ophold til bistandskontoret Danmark. Egentlig er det første gang identifikationspapirer er “bortkommet” for araberne, og jeg ville da selv gå og grine jeg ikke kunne udvises.\nHvis du lægger mærke til det kører medierne en massiv kampagne om et antal dræbte i Irak som i denne omgang hedder “kristne”.\nAf samme grund kan jeg undre mig over de kulturradikale og marxister ikke har halset over den kinesiske regering effektivitet i Xinjang provinsen? Jeg troede ellers marxisterne var solidariske mod verdens uretfærdighed?\nMen på den anden side Søren Ferling; politik er stadig blevet så udvandet at ingen kan forskellen på fløjene – med undtagelsen af SF og RV som gerne ligner sig selv.\n- 12. juli 2009 22:05\nEgentlig er det IKKE første gang identifikationspapirer er “bortkommet” for araberne…\n- 13. juli 2009 10:18\n@ JM Hansen – 12. juli 2009 kl. 22:04\nHvis SF ikke kræver en særlov er det nok fordi de rider på en populistisk bølge og søger at komme i regering – og de ved godt at selv tilhængere af oppositionen mestendels synes at RV’s og EL’s indvandringspolitik trods alt er for gakket.\nJo, det har i årtier været sådan at 80-90 % af asylsøgerne ‘mangler’ identifikationspapirer og den flybillet de er kommet på. Det kommer jo helt enkelt af at de ikke er flygtninge i flygtningekonvensionens forstand og derfor ikke asylberettigede – og så er man nødt til at finde nogle kreative historier, der helst ikke skal modsiges af papirer, der fortæller om virkeligheden.\nJo, jeg har hørt om de nyligt dræbte i Bagdad – jeg tror nu nok det passer, men det er rigtigt at de generelt ihærdigt understøtter den yderste venstrefløjs bestræbelser, især DR – de burde anstændigvis stille op til folketingsvalget.\nJa, man kunne undre sig over tavsheden om Xinjang, men kulturmarxismen går netop ud på at det er os hvide vesterlændinge, der er årsagen til denne verdens ulykker og misforhold og ’solidariteten’ går derfor idag ud på at søge at vi og vores civilisation ‘går under i blod og rædsler’, som såkaldt antiracistiske kredse har udtrykt det.\nDet er derfor udelukkende ting, der kan skade os selv, der har venstrefløjens interesse – det her, Tibet, Sudan o.l. interesserer dem simpelthen bare ikke. Fløjen har, når man kigger efter, aldrig interesseret sig for mennesker som sådan – kun når de har kunnet indskrives i en sag, fløjen var optaget af.\nMan bliver forvirret, hvis man prøver at finde ud af, hvad fløjen er ‘for’ – for de er ikke for noget – de er imod og det de er imod, det er os selv.\nEn slags kollektiv narcisistisk karakterafvigelse eller noget selvdestruktivt grænsepsykotisk – sygt er det.\n- 13. juli 2009 12:28\nDet kræver jo ikke den store ledvogtereksamen at konstatere, at der har været en stærkt stigende tendens, når det kommer til vold. At fornægte det er at fornægte virkeligheden. Bill Atkin har naturligvis ret i, at en del af stigningen de sidste 50 år kan forklares med, at vi anmelder vold i dag, hvilket ikke blev gjort i samme grad i 50’erne. Men nu var jeg ung sidst i 80’erne/først i 90’erne – og der var holdningen den samme som i dag: vold blev anmeldt. Og siden 89 er antallet af voldsanmeldelser altså næste fordoblet. Så jeg køber den altså ikke uden en vis sandsynliggørelse fra Bill Atkins side.\nOmvendt vil jeg påstå, at vi kun har kendskab til en brøkdel af den vold, hvor gerningsmanden kommer fra bandemiljøet, idet både offer og vidner er bange for de potentielle repressalier, der følger en anmeldelse. Så hvor stor mon isbjerget i virkeligheden er? Hvor mange skjulte voldstilfælde er der hvert år? Og er det ikke sandsynligt, at tallet er vokset pga. bandernes voksende antal, og bandernes ligegyldighed overfor myndighederne? Jeg tror det – men det er næppe muligt at klarlægge “mørketallet”.\nAt kurven er knækket det sidste halvandet år kan være et tilfælde. Det kan også være en tendens – men jeg vil ligesom Albert Nielsen vente til tallene foreligger for 2010, før min dom foreligger. Alt andet er uredeligt.\n- 13. juli 2009 18:35\nTak fordi Søren Pind “vover pelsen”, hvor mange tier.\nTak, fordi der tydeligt bliver sat ord på i det offentlige rum, det rum, hvor mange kun hvisker efter de har set sig lidt omkring; og derefter siger det samme som Søren giver udtryk for. De -og mig- er at finde alle steder hvor mennesker mødes i sammenhænge.\nJeg vil ikke takke Jøncke, -selvom han også sætter “mange gode begreber på plads”, -fordi de matcher ligeledes, hvad der optager folket, -men fordi han har et andet formål som jeg ikke kan aceptere!\nAkademiske latte-løsninger rækker ikke her. Statistikker heller ikke! Og hvad så? Tjae- fra tagterrassen i KBH K. er der kun at vente på “en primat” der endnu engang påpeger en benhård indsats overfor de svin,der har gennemsyret det danske samfund med deres ligeså benhårde og hensynløse holdninger og gerninger, -så man kan daske hen på UNI og møde anerkendende blikke, -selvom afsenderen er ved at brække sig.\nAf Livet, friheden og… » Blogarkiv » Forventeligt - blogs.berlingske.dk\n- 16. juli 2009 22:28\n[…] En beretning fra det virkelige liv om vold og mod […]\n- 18. juli 2009 11:55\nBettina, hendes søn og resten af deres familie burde været omgivet af hærdebrede danskere, der ikke ville finde sig i, at denne form for tyranni og terror breder sig i Danmark!\nSÅ STÅ DOG SAMMEN MED NABOER OG ANDRE BYBOERE…. OG SIG “NU ER DET SLUT!!!!!”\n- 18. juli 2009 11:59\nSMID TERRORISTERNE UD AF BYEN!\nVi skal have et nyt slogan:\nMen det kan vi kun hvis vi står sammen! Dan et borgerværn, hvor I udveksler tlf.-lister, så I altid straks kan ringe efter hjælp eller forstrærkning, hvis sådan noget som ovenfor beskrevet sker! Og så skal I i samlet flok ud og have fat i de små terrorister og deres forældre. Det var således det fungerede i gamle dage! Hele samfundet stod sammen imod ballademagerne og smed dem ud af byen!\nNår de små terrorister og deres familier oplever den massive bølge af rasende modstand får de andet at tænke på end at terrorisere jeres børn!\n- 18. juli 2009 12:14\nDu skriver: “Lad os være ærlige. Der er racisme her i Danmark, og der er åbenlyst racistiske politikere. Tonen er ubehagelig ind i mellem, men det er trods alt bedre at få tingene sagt, således at vi ved, hvor vi hver især står.”\nVRØVL OG VÅS THOMAS! Jeg har været i Danmark nu i 34 år, og jeg har ALDRIG………ALDRIG oplevet noget der kommer i nærheden af RACE-isme (racisme)! Ej hellere har nogen af alle de indvandrere jeg kender oplevet andet end OVER-TOLERANTE og nærmest ydmyge og undskyldende danskere, der ofte ser ud som omvandrende undskyldninger for egen eksistens!\nOg enhver dansker (OG UDLÆNDING) med blot nogle FÅ grå blandt ørerne, ved UDMÆRKET godt, at det ikke er indvandrere GENERELT vi taler om, når vi taler om “Svære at integrere”, “Fjendtlige mod danskere og Danmark”, “Voldelige og med psykopatiske træk”, “En indre fjende”, osv. osv. Vi ved ALLE, at vi taler om indvandrere der er tilhængere af ISLAM! En SUPREMACY og SUBMISSION ideologi, der skiftevis spiller på offerrollen og herredømmerollen!\nALLE VED DET! Og derfor lyder din sætning så idiotisk Thomas! For du ved det også. Hvad der så får dig til at tørre den af på danskerne og danske politikere skal jeg ikke kunne udtale mig om. Men det er åbenbart en dansker-sygdom, der stadig florerer! Ikke så sært måske, når man bliver udsat for den psykiske stress som Hersker- og Offer-taktikken frembringer! Vi ser det tydeligst hos voldsramte kvinder, der igen og igen tilgiver den skiftevis brutalt voldelige og grædende og krybende mand! FØJ!\nAf Jack P.\n- 22. august 2009 1:57\nDenne debat er for god til at lade gaa i staa.\nJeg foeler med Bettina og hendes soen og er fuld af respekt for at hun med loven i haand forsoeger at goere noget ved den uretfaerdighed de har oplevet i en bydel, alder og situation som ellers burde handle om alt andet end vold fra afstumpede amoeber med arabisk baggrund.\nSom udlandsdansker gennem de seneste aar, har jeg faaet perspektiv paa mange af de problemstillinger vi har at goere med i Danmark. Isaer gaar det hurtigt op for en i hvilken grad venstrefloejen/radikale konsekvent har oedelagt og nedbrudt det danske samfund, og selv nu hvor danskerne er taet paa at ha faeet nok, saa er der stadig tosser nok til at oenske mere multikulturalisme, mere pacifisme, mere rundbords svagpisser (maa man sige det paa Berlingeren?) retorik og endnu mindre handling.\nDisse personer, oftest uddannet, opvokset og ansat i offentlige institutioner har gjort Danmark til et land som har mistet sin sammenhaengskraft. Mistet sin nationale identitet. Mistet sin status som et moenster samfund.\nNaar jeg som udenlandsdansker og invandrer i et andet land laeser et indlaeg som dette, saa ser jeg maaske klarere end andre, det absurde i den maade invandrere opfoerer sig i Danmark og hvordan venstrefloejen/radikale stoetter op om det.\nHer er de vilkaar jeg som udlaending maa acceptere i det land, som jeg arbejder og bor i:\n– Jeg kan aldrig blive statsborger. Om jeg saa bor her i 30 aar, er lokalt gift med boern, uddannelse, 10 millioner paa bankkontoen saa kan jeg aldrig faa statsborgerskab. Fair nok i mine oejne, jeg er en gaest, jeg bliver godt behandlet, jeg er glad for at bo her. Jeg kan sagtens forstaa hvorfor jeg ikke kan faa statsborgerskab. Det er Danmark et godt (skraemme) eksempel paa.\n– Hvis jeg begaar kriminalitet (ud over faerdselsboeder) saa er det udvisning med det samme. Ingen kaere mor, paa sortliste og udvist for altid.\n– Hvis jeg begaar alvorlig kriminalitet (drab, narko osv.), saa hedder det livstids faengsel (og ikke under danske forhold).\n– Hvis jeg vil opholde mig i landet over en aarraekke skal jeg hvert aar kunne dokumentere at jeg kan forsoerge mig selv og min familie. Kan jeg ikke det, saa er det ud.\n– Jeg har ingen, absolut ingen, adgang til sociale ydelser.\nNu er jeg klar over at det ovenstaaende maa lyde som helvede for de fleste venstreorienterede offentlig ansatte og offentligt forsoergede. Hva skulle man goere, hvis ikke der altid var et bistandskontor, en socialraadgiver, en ssp medarbejder, en overbaerende striksweater klasselaerer? Svaret er saa enkelt at det maaske ikke vil registrere med haeren af samfundsnassere:\n– Arbejde saa jeg og min famile kan faa det liv vi vil have. Tage ansvaret for eget liv og forstaa at du og kun du har ansvaret for hvad du faar.\n– Overholde landets love selvom de kan virke dumme eller anderledes.\n– Opfoere mig eksemplarisk fordi jeg er en udlaending og derfor maa acceptere at blive udsat for stoerre krav. Fordoemme de udlaendinge der ikke kan finde ud af det.\n– Acceptere at mit vaertland goer mig en tjeneste ved at lade mig bo der og hvis jeg er utilfreds, ja saa maa jeg hoppe paa et fly hjem til Danmark.\nProev engang lige at se paa ovenstaaende. Giver det ikke meget mere mening end den venstrefloejs propaganda som Danmark alt for laenge har lidt under? Det er faktisk ikke saa svaert.\nDanmark har udviklet en kultur hvor det individuelle ansvar for eget liv er erstattet af en altomsluttende socialistisk stat, hvis resultat er at skabe tabere og svage mennesker der er afhaengige af den for at klare sig.\nI USA er det et udtryk: “Whatever you subsidize, you get more of” eller paa dansk:”Hvad du gir tilskud til faar du mere af”.\nHvis vi oensker at invandrere i Danmark skal blive succesfulde maa vi beloenne dem der kan og vil og ikke dem der ikke kan og ikke vil. Det burde vaere indlysende og logisk for de fleste. Problemet med voldelige og kriminelle efterkommere af invandrere af arabisk afstamning er et resultat af venstrefloejens og de radikales systematiske nedbrydning af danske vaerdier, kulture og familien.\nEn socialistisk stat afskyr individuelt ansvar og staerke familie relationer fordi det skaber mennesker der kan kan klare sig selv og som tager ansvar for deres liv. Saadanne mennesker har ikke brug for en parasitisk stat.\nHvis vi virkelig vil af med problemerne, skal der en holdningsaendring til paa et fundamentalt plan. Vi skal goere klart op med aartiers venstrefloejs taenkning og begynde at arbejde imod et samfund der vaerdsaetter frihed, respekt for privat ejendomsret (inkluderet at stoppe tyveri gennem skatter) og personligt ansvar. Vi skal holde op med at beloenne tabere og i stedet dyrke en vinderkultur.\nIndtil det sker, ja saa er der nok en del danskere der vil foretraekke at bosaette sig uden for Danmark.


Lak - Frederiksborg Gulvservice\nUdgivet den 25. februar 2017 19. februar 2017 af John Petersen\nLakering og lakbehandling benyttes til forsegling af gulve for at skabe af gulvoverfladen så der skabes en holdbar og flot gulvoverflade. Gulvlak forsegler gulvfladen på træet, dette danner grundlag for en pærelet gulv rengøring og pleje og pasning.\nSom oftest anvendes 2 lag vand gulvlak. Ønskes en betydelig ekstra holdbarhed kan 3 lag lak eller en 2-k boliglak vælges. Lakbehandling med lakering holder let i mange år før den store re-lakering er nødvendigt. Kontakt os for mere orientering om lakoverflade og laktyper.\nLakbehandling fås med anderledes glans efter ønske. Vi tilbyder silkemat, blank, mat, halvmat, halvblank og ultramat. Blank gulvlak vælges yderst sjældent idag, medens mat boliglak er topmoderne. Dersom jeg er rådvild om hvilken glans der ønskes? Så kig forbi en malerforretning eller byggemarked for gulvinspiration.\nDer findes vandbaseret og syrehærdende gulvlak. Syrehærdende lakering er spritbaseret eller terpentinbaseret og herved sundhedsskadelig (kræftfremkaldende). Derfor benyttes udelukkende vandbaseret lak idag, fordi holdbarheden og slidstyrken overfor almen slid er meget koncentreret.\nLak forsegler og lukker gulvet med en slags plastikoverflade, der er let at vedligeholde. Jo flere lag lakbehandling der anvendes, des mere solid og lukket bliver overfladen. Rengøring er meget let på et lakeret bræddegulv, idet gulvlak er smudsafvisende, rengøringsvenlig samt let at vedligeholde.\nEn lakbehandlet efterbehandling kan relakeres, hvilket skal udføres før lakendlingen slides igennem. Her laves en finslibning, hvorefter der lakbehandles ovenpå den eksisterende boliglak. Denne måde fjerner ikke hakker, misfarvninger og ridser, men har udelukkende til formål at forynge overfladen.\nVisse kunder vælger hvidpigmentering. Hvid lak er yndet og kan anbefales, i fald der ønskes et lyst pankegulv eller parket med en gråhvid patina. Det er en hot løsning som flere forskellige godt kan lide.\nAnderledes overfladebehandlinger af parketgulve og plankegulve?\nOlie, sæbe, lud og voks er alle gode løsninger til lak. En overflade må tilpasses til det enkelte massive bræddegulv og passe til kundens behov og krav.


Danmark - Sri Lanka 4 - 0\nEn fin dansk dag ved OL i Istanbul blev kronet med de danske kvinders 4 – 0 sejr over Sri Lanka.\nKvindelandstræneren skriver fra Tyrkiet:\n9. runde: Sikker sejr over Sri Lanka\nDanmark – Sri Lanka 4 - 0\nWIM Oksana Vovk (2159) - WIM Sachini Wijesundara (1827) 1 - 0\nWFM Esmat Suanne Guindy (2132) – WFM Dinushki Bodage (1864) 1 - 0\nWFM Louise Winther Fredericia (2091) – Samadhi Chandrasiri (1731) 1 - 0\nCarina Jørgensen (2012) – Iridu Basnayake (1788) 1 - 0\nI dagens runde ventede Sri Lanka, som havde leveret resultater langt over deres forventede score tidligere i turneringen. Som klare ratingfavoritter gik vi naturligvis efter en klar sejr, men vi undervurderede dem bestemt ikke. Vores fokus på deres tidligere resultater betød bl.a. at vores spillere var klar over, at de skulle spille op til deres bedste, hvilket også gav bonus i dagens match. Men lad os bare være ærlige – Sri Lanka spillede skidt i dag og vi fik det langt nemmere end forventet.\nOksana var ellers ikke tilfreds med sin åbning med hvid på 1. brættet, men hun kom alligevel ind i et fordelagtigt midtspil, som hun vandt sikkert med lidt hjælp fra modstanderen.\nLouise var heller ikke specielt tilfreds med sin hvide åbning, men derefter vandt hun i overbevisende angrebsstil, som når Louise er bedst.\nEsmat kom godt fra åbningen og fra træk 15 vandt hun ligeledes i overbevisende stil med et tidligt officersoffer, der gav vedvarende pres.\nTilbage sad Carina, som i første del af partiet spillede under sin vanlige standard. Partiet var undervejs klart tabt, men modstanderen fandt heldigvis ikke de afgørende træk. Som tiden gik var det Carina, der spillede bedre og bedre. Det endte med et slutspil med 4 samlede fribønder til Carina og to springere til hvid. Det mindede om skoleskakkens ”De tapre riddere”, som man kan teste på www.skoleskak.dk/spil - Det var længe remis, men modstanderen havde svært ved, at forsvare det, så dermed blev det 4-0. En heldig sejr til Carina, men det var på den anden side utrolig flot kæmpet.\nCarina Jørgensen (foto: Thorbjørn Bromann)\n4-0 var selvfølgelig meget tilfredsstillende. I skrivende stund kendes næste rundes modstander ikke, men der er godt humør på holdet og vi går som altid efter et godt resultat.\nPartierne fra Danmark – Sri Lanka kan ses her.


UNGENETVÆRKET | Ung i Haderslev\nUng i Haderslev > UNGENETVÆRKET\nHvad er UngeNetværket\nUngenetværket i Haderslev Kommune er et netværk for de personer og grupper, som arbejder med kriminalitetsforebyggelse blandt kommunens unge.\nUngenetværket er både tværfagligt og tværorganisatorisk. Det betyder, at netværket er forankret både i politi, kommune og lokalsamfund, og i de lærere og pædagoger, der omgås de unge til daglig.\nHensigten med netværket er at optimere den kriminalpræventive indsats. Det gør vi blandt andet ved at\n• skabe sammenhæng i det kriminalitetsforebyggende arbejde\n• bevare og udvikle gode samarbejdsrelationer\n• sikre tværfaglig viden og give alle let adgang til den\nUngenetværket består af fem decentrale netværk bygget op om de skoler og uddannelsesinstitutioner, hvor de unge mennesker opholder sig.\nUngenetværket samarbejder med Kredsråd, Lokalråd, Lokalråd + og IKI(Individorienteret Kriminalpræventiv Indsats), som er samarbejdsfora for politi, kommuner og lokalsamfundet.\nFire af de fem Ungenetværk er knyttet til et Ungeunivers på en folkeskole.\nUngenetværket i UU (Ungdommens Uddannelsesvejledning) sikrer overblikket over de unge, som ikke er tilknyttet et Ungeunivers.\nUngenetværkene er dem, som er tættest på de unge i dagligdagen, og består blandt andet af SSP-lærere, SSP-pædagoger og lokalpoliti. Skole- eller afdelingslederen er ansvarlig for, at netværket fungerer.\nDermed har netværkene et unikt lokalkendskab, så de kan sætte ind, før problemer udvikler sig og bliver til kriminalitet. Ungenetværkene kan også drøfte og reagere i forhold til navngivne unge, som allerede er kommet ud i kriminalitet (jævnfør retsplejelovens § 115). Netværkenes primære fokus er dog den forebyggende indsats – generelt og på individniveau.\nUd over at være mødefora har Ungenetværkene også værdi som netværk ihverdagen. Når de forskellige faggrupper lærer hinanden bedre at kende, er det nemmere at trække på den tværfaglige viden i de konkrete situationer, der opstår. Det betyder, at de kriminalpræventive opgaver i hverdagen løses mere målrettet og smidigt.\nDeltagere (i hvert netværk)\nSkoleleder/afdelingsleder, SSP-lærer/ SSP-pædagog, SSP-konsulent, UUvejleder, lokalbetjent fra Haderslev Politi, socialrådgiver fra Det Rådgivende Team og socialrådgiver fra Familierådgivningen. Netværkene kan desuden supplere sig selv efter behov.\nMinimum fire gange årligt.


Nu flyttes kæmpesten med kran – får fremtrædende plads i byen | TV2 ØSTJYLLAND\nEn 22 ton tung granitsten dukkede op under kommende butiksbyggeri. På onsdag løftes den op fra mudderet.\nEn granitsten på over 20 ton er fundet og gravet fri i Rønde. Foto: Nationalpark Mols Bjerge\n09. dec 2019, kl. 22:22 Bemærk: Artiklen er mere end 30 dage gammel\nUnder et planlagt Rema 1000 supermarked på Solsortevej i Rønde på Djursland blev der for nylig fundet en 22 ton tung sten. Nu er det blevet besluttet, at den skal løftes op fra jorden med en kran og placeres et centralt sted i byen.\nDet er centralt i byen, og forhåbentlig kan den skabe en masse snakke og god synergi i Rønde. Stenen har i hvert fald allerede skabt god debat.\nRené Povlsen, formand Rønde Handelstandsforening\nNærmere bestemt ved Egegård.\n- Det er centralt i byen, og forhåbentlig kan den skabe en masse snakke og god synergi i Rønde. Stenen har i hvert fald allerede skabt god debat, siger formanden for Rønde Handelstandsforening, René Povlsen, til TV2 ØSTJYLLAND.\nLæs også Kæmpesten fundet under kommende supermarked\nPengene, som det koster at flytte så stor en sten, har handelsstandsforening sammen med en række andre foreninger og gennem private donationer skrabet sammen.\n- Det er det, der også er så fedt i byen. At mange står bag, når der skal laves et projekt, fortæller René Povlsen.\nSkal have fundet et navn\nDrømmen er, at flere lignende sten skal placeres rundt om på tovene i Rønde og danne grobund for historiske fortællinger.\nOg markere Rønde som 'porten til Nationalpark Mols Bjerge'.\nVi har en bestemt formel, vi bruger for at bestemme stenens vægt. Den er 22-23 ton.\nJens Reddersen, biolog, Nationalpark Mols Bjerge\n- Stenene kan også bruges til matematiske udregninger om rumfang og vægt. Det kan skoleklasser formentlig få noget sjovt ud af, siger formanden.\nEfter onsdag, hvor stenen finder sin rette plads i byen, mangler der kun en ting. Navnet. Bud på det er handelsstandsforeningen åben over for.\nVIDEO: Et andet sted i Østjylland ligger Assendrupstenen, som har en omkreds på over 16 meter og vejer - sandsynligvis - omkring 80 ton. Indslaget er fra den 4. december 2018.\nBud på størrelsen fra biolog\nHandelsstandsforeningen har fået hjælp fra Nationalpark Mols Bjerge til at bestemme kæmpestenens størrelse.\n- For at få et bud fra en entreprenør, der skal grave den helt fri, har vi været nødt til at hjælpe den lidt på vej. Det har vi gjort nu, og vi kan konstatere, at den er 3,5 meter lang, 3 meter bred og 2 meter dyb, sagde biolog hos Nationalpark Mols Bjerge Jens Reddersen i november til TV2 ØSTJYLLAND.\n- Vi har en bestemt formel, vi bruger for at bestemme stenens vægt. Den er 22-23 ton, fortsatte han.\nStenen i Rønde er en regelmæssig mellem- til grovkornet rødlig klassisk granit. Den er temmelig homogen. Graniter er ældgamle, typisk 1 mia. år, men ikke til at stedfæste til oprindelsessted. Foto: Nationalpark Mols Bjerge\nIkke den største sten\nDen store sten er ikke den største i området. Det ved Jens Reddersen, som de seneste år har kigget nærmere på store sten i Nationalpark Mols Bjerge.\nStenen fra Rønde kommer op en delt andenplads over store sten. Den største er på 54 ton og ligger på et lavvandet rev sydøst for Kalø Slotsruin.\nSådan ses oversigten over de - før i dag - største kendte sten i Nationalpark Mols Bjerge. Foto: Nationalpark Mols Bjerge\nStenene i Nationalpark Mols Bjerge er dog langt fra landets største.\nDet er nemlig Hesselager-stenen - også kaldet Dammestenen - på det sydøstlige Fyn. Vægten på den er skønnet til 1186 tons.\nHer ses Danmarks største sten, der ligger på Fyn. Den blev allerede fredet i 1846. Foto: Nationalpark Mols Bjerge


Kære Sweco, velkommen til Ørestad - OICC\nKære Sweco, velkommen til Ørestad\nSå skete det. Swecos store flytning fra Granskoven i Glostrup til Fælleden i Ørestad. Og som det er med enhver forandring har den været ventet med en vis portion spænding og gru. To uger efter at alle knap 800 medarbejdere er kommet på plads, lagde ØICC vejen forbi det nye domicil på Ørestad Boulevard. Her er status.\nVi bliver modtaget i det store atrium, hvor rå betonsøljer strækker sig op til loftet og skaber et moderne modspil til glasfacaden og de varme træfarver. Selve bygningen er opført af Skanska, men det er Årstiderne Arkitekter, der har stået for indretningen. Og ved at mikse nyt med gammelt (flere af møblerne fra det gamle kontor er fx flyttet med ind), har de skabt et moderne udtryk, der er tro mod Swecos ånd med plads til både business og bordfoldbold.\nFrygten for parkering og kø\nDer er metro til døren, alligevel har en af de store bekymringer været muligheden for parkering og kø på motorvejen. Nogle har allerede skiftet bilen ud med grønnere transportmuligheder, mens andre tester trafikken af ved at køre til og fra arbejde på skæve tider uden for myldretid.\n”Erfaringen indtil videre er, at forventningerne til fulde er blevet indfriet, mens bekymringerne kun i meget ringe omfang er blevet ”opfyldt”. Selv parkeringsfaciliteter og transportmuligheder har efter min opfattelse vist sig velfungerende for de fleste”, siger afdelingschef Morten Hell. ”Vi oplever at have taget et hus i brug, der inviterer til nye arbejdsformer og samtidig understøtter samarbejdet med de mange fagkompetencer i Sweco”.\nDet bedste ved bygningen\nUdsigten. Mette Bach Andersen sidder på 5. sal i ’tårnet’ sammen med resten af Swecos kommunikationsteam, som især er glad for den nye udsigt over Fælleden. Og de er ikke de eneste.\n”Med bygningens centrale placering og udsigt til prisvindende byggerier samt andre fremsynede virksomheder, føler man sig som en del af en fremadskuende rejse, i et byudviklingsområde i stadig vækst.\nMed en fantastisk udsigt over grønne områder, lettende fly og byens tårne føler man både det internationale perspektiv samt linket til det gamle København,” siger Morten Hell.\nEn vigtig drivkraft i innovationsdistriktet\nSelvom Sweco først nu har fået adresse i Ørestad, har de været med i ØICC fra start og engageret sig i alt fra bestyrelse til konferencer og faglige netværk. Senest er de gået ind som medarrangør på konferencen om fremtidens sikkerhedsdilemmaer, som afholdes d. 13. november i samarbejde med KLP Ejendomme, Improsec og ØICC.\nDen nye bygning er bestemt et besøg værd. Og vi glæder os til at komme tilbage d. 5. december sammen med ØICCs fem faglige netværk. Den nye – snart DGNB certificerede – bygning bliver den helt rigtige ramme om årets sidste fælles netværksarrangement, hvor det tværgående tema bliver FNs Verdensmål med specifikke cases inden for både byudvikling, kommunikation, internationalisering og talent, digitalisering og innovation samt destination Ørestad.


Fyldepennen - Dagbog - At sætte ord på ensomhed er svært\nNår jeg vil skrive om ensomhed, der fylder meget hos mig for tiden, eller har gjort det i et stykke tid. Jeg kan ikke sætte ord på hvorfor jeg føler mig ensom, lige så snart jeg vil skrive det ned. Jeg bliver pludselig tom for ord og ikke ved hvordan jeg skal få det skrevet.\nDer er mange ting der fylder, følelsesmæssig, og jeg ved ikke hvad jeg skal gøre af dem, og det er nok det der gør jeg føler mig ensom. Jeg er alene med mine følelser og tanker. Jeg kan ikke bare skrive til mine veninder og fortælle dem hvordan jeg oprigtig har det. Det er svært.\nIkke for længe siden sagde en veninde til mig, at jeg er den type der gemmer på følelserne indtil jeg ikke kan have dem i mig mere, og det ender med jeg eksploderer. Jeg prøver at undgå det, men det sker af og til.\nJeg ved godt hvorfor jeg føler mig ensom. Det sværeste er at sætte ord på det og sige det højt. Og det er det jeg ikke forstår hvorfor jeg har svært ved det, når jeg godt ved hvorfor jeg føler mig ensom.\nDagbogsindlægget At sætte ord på ensomhed er svært er publiceret 28/07-2020 21:12 af Kristina Krille.


SEO og Google overhales af sociale medier\naf Lisbeth Scharling | 4. maj 2011 | Markedsføring | 1 Kommentar\nVil du sælge viden, oplevelser og ekspertise er det ikke nødvendigvis SEO, søgemaskineoptimering og Google, der er dine mest effektive værktøjer i kampen om flere besøgende på dit website og flere kunder “i butikken”\nLagkagen på dette billede viser, hvorfor SEO - også kaldet søgemaskineoptimering - ikke altid er den mest effektive metode til at skabe trafik på dit website. “Kagen” er fra et websites statistik (Google Analytics)\n39% af de besøgende - den mørkeblå bid af kagen - er kommet via søgemaskiner. Men størstedelen (42%) er kommet via link.\nSådan ser lagkagen ofte ud på hjemmesider, der serverer godt indhold og samtidig satser bevidst på både søgemaskineoptimering og sociale medier. Gør du det samme, vil du kunne skabe en voldsom trafik til dit website.\nFlere og flere har oplevet det samme - at Google og søgemaskineoptimering betyder mindre. At trafikken i kraftigt stigende omfang kommer via sociale meder. Hvis man vel at mærke gør noget for det.\nLink fra robotten betyder mindre end link fra mennesker\nFor at sige det kort: Er du social, vil du kunne skabe mere trafik end tekniske SEO-guruer med styr på SEO, koder og teknik.\nSøgemaskineoptimering er ikke overflødig - men en af de mest effektive værktøjer i søgemaskineoptimering er at sørge for godt indhold - og masser af link til dit indhold.\nLink fra sociale medier er særligt effektive, fordi de ofte bliver holdt i hånden af en anbefaling fra et menneske. Det giver et stort forspring, som jeg kommer mere ind på om lidt.\nSkab masser af trafik fra potentielle kunder\nHar du primært fokus på at søgemaskineoptimere og skrive keywords til Googles robot, går du glip af masser af trafik. SEO og søgemaskineoptimering er nemlig langt fra så effektivt, som mange forestiller sig.\nGoogle er bunden\nGoogle har leveret mindre end halvdelen af de besøgende til websitet der fremviser denne statistik - nemlig den blå del; bunden af statistikken. Og der er endda tale om et website, der klarer sig særdeles godt målt med Googles SEO-målestok.\nSociale medier er toppen\nWebsitet har mange besøgende og ligger godt placeret i Googles søgeresultater på en lang række keywords.\nMen flertallet af kunderne kommer ikke via Google - de kommer via sociale medier.\nDe besøgende fra diverse link er de grå bjergtoppe. Spidserne opstår især, når der postes gode blogindlæg, som også præsenteres på diverse sociale medier. Trafikken opstår altså ikke mindst på grund af synergi-effekt mellem blog og andre sociale medier.\nTrafikken via Google - den blå bund - er langt mere stabil, ensformig og upåvirkelig. Den er i det hele taget langsommere at påvirke og ændre.\nTrafikken fra sociale medier er bedre\nFokus på de sociale medier vil i mange tilfælde ikke kun give dig flere besøgende, men ligefrem give dig bedre besøgende, som du nemmere vil kunne “sælge” til. Besøgende, der kommer via Google er ofte skeptiske søgende - de kommer måske for at tjekke priser. Eller i bedste fald at blive overbevist om, at du har noget at byde på.\nBesøgende, der kommer via sociale medier har ofte en positiv forventning om, at du har noget godt at byde på. Det er derfor, de kommer forbi. I bedste fald er der ligefrem nogen, der har anbefalet dem at kigge på dit website.\nGoogles besøgende er tunge\nSom udgangspunkt kan du derfor roligt gå ud fra, at besøgende fra Google kan være tungere at danse med end besøgende, der kommer via sociale medier.\nFå mange flere besøgende uden om Google\nVed at bruge forskellige sociale medier stratetisk, er det kort sagt muligt at øge besøgstallene på et website ganske voldsomt. Det kræver en bevidst indsats og det handler ikke bare om at smide link til dit website på diverse sociale medier. Til gengæld får du besøgende, der er bedre end Googles. De ser flere sider på dit website. De bliver i længere tid. Og det er ofte gengangere - som ofte er nemmere at sælge til end førstegangsbesøgende.\nBrug de sociale medier rigtigt\nVil du bruge sociale medier til effektiv markedsføring, kræver det som minimum, at du har et mål, en strategi - og at du bruger mulighederne rigtigt. Så vil du til gengæld også kunne sætte en flot top på kransekagen.\nI det viste tilfælde er det mere end halvdelen af de besøgende, der kommer via link. Læg mærke til de lysegrå bjergtoppe over den blå bund af besøgende fra Google. Flertallet af websitets besøgende er kommet via link på diverse sociale medier.\nGoogle elsker link til dit website\nEn væsentlig del af moderne SEO-strategi er at sikre, at der er masser af link til dit website. Og her er det så, at du faktisk kan slå to fluer med smæk ved at fokusere på at skabe trafik via sociale medier.\nSørg for, at der linkes til dit website fra diverse sociale medier - det skaber trafik, men det gør også dit website mere værdifuldt for Google.\nSociale medier er andet end Facebook\nDe fleste tænker Facebook, når man siger sociale medier. Og det er en stor fejl, for der er mange andre muligheder.\nFrem for kun eller primært at tænke på SEO, keywords og søgemaskineoptimering kan du med fordel fokusere på at udnytte diverse sociale medier bevidst, strategisk, målrettet. Og helst gøre bruge af andet og mere end Facebook og Twitter.\nHer kan du ved hjælp af en simpel test tjekke, om du markedsfører dig tilstrækkelig effektivt\nHusk at dele med andre - eller bare trykke “like”\nHvis denne artikel har været til hjælp for dig, gør du mig en stor tjeneste ved at dele artiklen med andre ved at trykke SEND - eller ved bare at trykke “like” inden du forlader siden.\nLisbeth Scharling\tpå 5. maj 2011 ved 12:47\nBolette, vil man sælge “hardware” – altså produkter, der kan pakkes ind i papir og sendes med postvæsen, så tror jeg stadig Google og SEO er vigtigere end sociale medier. Leder jeg eksempelvis efter en konkret film eller bog, bruger jeg Google til at finde sælgeren. Leder jeg efter en støvsuger, vil jeg spørge mine FB-venner, hvilken model, de vil anbefale. Bagefter vil jeg Google for at finde den rigtige sælger. Så min pointe om at satse mere på sociale medier gælder specielt for dem, der sælger “bløde” varer :-)


Sommerhus - 4 personer - Lucievej - Vejlby Klit - 7673 - Harboøre - 325-103 - SommerhuseDanmark.dk\nSommerhus - 4 personer - Lucievej - Vejlby Klit - 7673 - Harboøre\nEmne nr.: 325-103\nHyggeligt indrettet feriehus beliggende på en klitgrund 150 meter til havet med tilhørende stor gårdhave og delvis indmuret sydvendt terrasse. Huset har plads til 4 personer og et husdyr.\nKøkken og stuen flyder hyggeligt sammen så man kan sagtens samtale under arbejdet i køkkenet med folk i stuen. Spisebordet står lige ved siden af køkkenet inde i stuen. Her er brændeovn, stereoanlæg med CD og mulighed for at se dansk og tysk TV. Køkkenet har elkomfur samt køleskab med separat fryser på 20 liter. Hertil er der også en barnehøjstol i huset. Badeværelset har håndvask, toilet og bruser. De 2 soveværelser i huset har henholdsvis en dobbeltseng og 2 enkeltsenge. Der findes desuden en vaskemaskine i huset.\nHuset har nogle dejlige terrasser med havemøbler, 2 solvogne og en grill. Her kan man sagtens nyde mange timer og den umiddelbare nærhed til havet og dets salte luft. Der er få minutters gang til stranden hvor man kan boltre sig i vandet, solbade, lave sandslotte, flyve med drager eller blot gå en spadseretur og blive blæst igennem alt afhængig af vejret. Huset ligger desuden centralt da Vejlby Klit torv med blandt andet en Cafe ligger 300 meter herfra. Der er desuden en legeplads i området ved Barendsvej. Der er under 1 km til Ferring Sø og her kan man få masser af vestjysk natur. Rundt om søen går nemlig en nyanlagt vandresti på 10 km og her vil man opleve at gå på morænebakker, istidsrandlinjer samt udsyn til masser af vand.\nKøbstaden og den gamle handelsby Lemvig ligger 13 km væk. Her er der et hyggeligt havnemiljø og gågade med masser af specialbutikker. Havnebyen Thyborøn ligger 18 km mod nord og er bestemt en udflugt værd. Her er både badestrand, attraktionen Kystcenteret, Jyllandsakvariet og Sea War Museum. Nyd også stemningen på havnen her.


Høj drift konstant - Side 17 - Stoker Pro\nIndlæg af Ugelvig » 20 jan 2014 12:30\ntriumph skrev: Hvis ligestilling er at begge TROR de bestemmer, så har vi ligestilling........\nDer er ihvertfald ingen tvivl om at der er basis for en væsentlig besparelse når der ligger 66 meter rør med en overflade temp. på + 45 C i en uisoleret skunk\nNaturligvis er der grundlag for en besparelse, men at du kan spare 1/3 af energiforbruget er måske overvurderet...\nIndlæg af nemocharley » 20 jan 2014 12:36\nder er jo ikke andet for end at se ad, og så bliver vi alle i praksis klogere. Håber jeg\nIndlæg af Landlyst » 20 jan 2014 15:56\ntriumph skrev: hvorfor tror du det var konen der blev sendt ind i skunken\nHvis der går et vandrør, så er det nok snarer en dykkerdragt haam lærlingen skal have på.....\nJeg var lige inde i Rockwools beregningsprogram. Det sagde at hvis jeg erstattede 10 mm rørisoliing med 30 mm rørisolering på 66 meter rør (12 +9 + 12)x 2. Så ville jeg spare 2300 kg træpiller !\nHmm tror lige jeg ville lave en beregning på hvad så mange m3 VÅD rockwool vejer... Har måske lidt på for nemmelsen at det godt kunne give problemer med bæreevnen....\nIndlæg af Landlyst » 20 jan 2014 15:57\nDet er vist en tilsnigelse med de 2.300 kg.\nI HAR altså ligestilling hos jer? Her i huset tror vi også på ligestilling, lige indtil trixtanken er fuld...\nHmm hvis din trixtank bliver fuld så har du et andet problem som du nok skal starte en tråd om.... Måske nogle sivedræn der ikke har det så godt...\nIndlæg af Landlyst » 20 jan 2014 15:59\nOg ligestilling er det ikke når man skifter plads halvejs?\nEller er det når Lintz har samme mening som hans kone?\nIndlæg af denjan » 22 jan 2014 11:17\nNå nu gik tråden vist lidt af sporet og endte omkring isolering. Alle rør på nær ca 1 meter (utilgængelig) er isoleret og skunk er isoleret..\nFik det op i temperatur henover mandag og tirsdag og det kørte med temp. på mellem 69-72 grader med varme i stue og på 1. sal; men stadig drift mellem 85-100 % konstant. Og så til formiddag styrtede temperaturen på en time pludselig til 60 grader og 100 % drift.. Ingen havde været i bad, ingen ændringer på gulvvarme/radiatorer.. Og det blæser faktisk mindre end de andre dage.. Så simpelthen ingen logisk forklaring. Jeg overvejer kraftigt at bede om et nyt fyr for det kan ikke være måden det skal opføre sig på. Det har været renset utallige gange. Brænder er skiftet..\nIndlæg af Ugelvig » 22 jan 2014 11:20\nDet virker altså noget mystisk. Det er ikke fordi en del af radiatorene pludselig kalder på varme?\nHvis du lukker ned for alt, undtagen en radiator/gulvvarmekreds længst væk fra kedlen, kan du så holde varme på anlægget?\nIndlæg af denjan » 22 jan 2014 11:24\nHvis jeg lukker for varmen til 1. sal så kan det holde varme.. Ved ikke hvorfor radiatorerne pludselig skulle kalde på varme.. Der er ikke nattesænkning eller andet og det er jo ikke pludselig blevet 10 grader koldere..\nIndlæg af Ugelvig » 22 jan 2014 11:48\nHvor mange radiatorer har du på 1. sal? Hvor store er de? Har du monteret en TS mere?\nRadiatorerne er givetvis med termostatventiler, der jo netop åbner når temperaturen falder. Det behøver skam ikke at være 10 grader der gør forskellen. Træk fra et vindue kan gøre det.\nDet virker som om du bruger varmen og fyret aldrig kommer foran forbruget.\nIndlæg af lamborg » 22 jan 2014 11:51\nJeg har ikke fulgt tråden så jeg ved ikke hvad der er skrevet ( og jeg gider ikke læse 17 sider :-) så bær over med mig hvis det allerede er i tråden .Nu er det jo sådan med gulvarmen at den er enten åben eller lukket hvis den kører med en motorventil og jeg har samme fænomen med min store sal som kører med motorventil. Enten fuld skrald eller lukket og når den åbner så dykker mit fremløb med 20 gr eller sådan noget og der arbejdes hårdt i flere timer inden den er oppe igen. Og med 320 kvm så må du jo have nogle store rørdimiensioner så åbner gulvamen så er det meget vand der skal flyttes..\nRadiatorskjulere kan medføre samme fænomen fordi termostaten er lukket inde så den pendler hele tiden ...\nMen mit bud er at det er opbygningen af din gulvarme der er årsagen.


Museer, musik og litteratur\nMuseer, musik og litteratur\nOmkring 240 museer fortæller i Slesvig-Holsten historier om land, folk og havet. De præsenterer kunst- og kulturhistorie fra stenalderen til i dag, forklarer videnskabelige fænomener og illustrerer den tekniske udvikling. Guidede ture og interaktive tilbud er ideelle for familier, der gerne vil være kreative, mens de er på ferie, og prøve nye ting.\nVed festivaler og koncertserier som Schleswig-Holstein Musik Festival bliver ikke kun museer til koncertsale: Også kirker, herregårde og færger danner rammen for internationale musikere, store værker og vigtige komponister. I Niendorf danner hele havneområdet med værftshallen scenen for en jazzfestival: JazzBaltica. Industrihistorie og musik i smuk forening - en inspirerende kulturel oplevelse.\nMener du, at lækker mad og lidt wellness skal være en del af kulturoplevelsen? Med KulturTräume-arrangementerne tilbyder vores Partner-Ringhoteller en helt bekymringsfri pakke med din "drømmekulturferie" i Slesvig-Holsten.\nDe bedste ti Museer i Slesvig-Holsten\nSchlewig-Holstein Musik Festival\nInsidertips og juveler\nUdstillingen på museet Holstentor fortæller, hvordan Lübeck blev "Dronningen af Hanseforbundet". Her dokumenteres handelsforbindelserne med fremmede lande og lokalhistorie, men også søfart, markedsaktivitet og retsforhold i middelalderen.\nSiden 1992 afholder musikkonservatoriet i Lübeck hvert år en festival, der er dedikeret komponisten Johannes Brahms. Nyd symfoni- og kammerkoncerter, ny musik, Club musik og lydinstallationer.\nMuseer på havet\nOtte museer inviterer dig til at udforske kunst-, natur- og videnskabshistorien omkring Kiel Fjord.


To the Bone – Hunov & Haffgaard\nForside / Publikationer / To the Bone\nVi har alle spurgt os selv: “Hvordan fanden kunne det her ske for os?”\nOfte når noget går virkelig ad helvede til, er det som en kæde af uheld. Mere end en ting skal gå galt. En tekniker glemmer at stramme en bolt . . tre år senere spilder en sys-admin salsa, mens hun laver vedligeholdelse og pludselig kræver det blot en lille smule spænding . . . Er det muligt at forklare et af de største spørgsmål i verden lige nu og komprimere det ned til en tegneserie?\nTo the Bone skaberne, Craig Frank og Aksel Studsgarth, tager denne udfordring op. De afdækker det chokerende svar i denne spændende fortælling, hvor vi følger tre helte som kommer til at bryde alle reglerne for tidsrejser – med ødelæggende konsekvenser. Craig Frank og Aksel Studsgarth deler en dyb fascination af tegneserier, sci-fi, sort humor og alt der er uhyggeligt. Aksel skriver ordene, mens Craig bringer det hele til live med sin unikke grafiske stil. To The Bone er deres første samarbejde og en del af en række uhyggelige tegneserier under overskriften Outstanding Issues.\nCraig Frank er Amerikaner, men bor i Danmark. Efter en kunstuddannelse arbejdede han indenfor reklame, før han gik over til at lave animation og film. Han har instrueret talrige projekter, herunder succesfilmen Rejsen Til Saturn. Hans tidligere tegneserier inkluderer JFK Secret Ops og Cool Valley. Han elsker wienerbrød og at hygge sig på den lokale bodega.\nAksel Studsgarth er uddannet industriel designer, men har tilbragt det meste af sit arbejdsliv i animations og filmindustrien, både som grafiker og leder. I dag kan han stadig findes på filmoptagelser som on-set VFX supervisor, men ellers har han travlt med at tegne samt med at skrive underlige og makabre historier. Han skyder skylden på de dobbelt filmforestillinger, som de plejede at vise i hans lokale biograf, da han var teenager.\nNummer 9 gav To the Bone 5 nitaller!\n“Med To The Bone, som er første episode i en serierække under navnet Outstanding Issues fra forlaget Hunov & Haffgaard, præsenteres vi for en ægte heltetrio – eventyrere af bedste Hollywood-skuffe – som sendes tilbage i tiden. Ikke fordi de som sådan skal noget der, men fordi man kan og så bliver man som bekendt nødt til det.” “Som vi er blevet vant til fra Hunov & Haffgaard, er det et luksuriøst hæfte. Den ér ganske tynd, men oser af kvalitet og glæde ved mediet.” Læs hele anmeldelsen i Nummer 9 >>\n” To theBone giver et godt bud på hvordan vores liv kunne være her på jorden. Og det får en til at tænke over cyklusen/meningen med livet eller hvor vigtig loyaliteten er ( area 51). Jeg måtte lige kigge igen for at komme tilbage til hans univers..”\n– Steffen H\n“Tegningerne er sært tiltrækkende, og historien tager et overraskende twist, som spiller uhyggeligt godt ind i vores samtid. Samtidig giver Craig Franks portræt af de vansirede tidsrejsende mindelser til den klassiske opfattelse af aliens som grå-grønne væsener med store øjne. Så måske er det derfra alle historierne stammer fra\nJeg var rigtig godt underholdt af To the Bone”\n– Gyseren.dk – Jette\n“An original, time-twisting, genre-bending Sci-Fi tale\nthat hits a little close to home. Illustrated with a unique visual flair”\n– Rusty Ryan – Film Critic and Author\nCraig Frank og Aksel Studsgarth: To the Bone\n28 sider, 15 x 21 cm, farvetryk\nTo the Bone koster 100 kr og kan købes i vores webbutik. Vi sender gratis til adresser i Danmark.


Porsche | Læs alt om de tyske sportsvogne - Side 7 | Bilmagasinet.dk\n5 ting du skal vide om den nye Porsche 911 GT3 RS\nPorsche har netop lanceret sin seneste racerbil til gadebrug. Porsche har taget en standard 911 GT3 og gjort den endnu skarpere.\nUps! Er det her Porsche´s næste 911?\nSenere i 2018 forventes Porsche at præsentere deres næste 911-model, men måske de er blevet snydt på målstregen. Dette billede ligner i hvert fald den ægte vare.\nSpionfoto: Porsche er snart klar med et nyt lille mesterværk\nPorsche 718 Cayman GT4 bliver testet på livet løs. Alt tyder på, at det bliver noget af det bedste Porsche nogensinde har lanceret.\nPorsche fordobler investering i elbiler\nElbils-kapløbet er for alvor skudt i gang og de store fabrikker kaster milliarder i udviklingen. Det er spændende at se, hvor længe Tesla kan beholde sin position i markedet.\nVores spionfotografer har fanget næste generation af Porsche 911 Turbo, som allerede testes nu. Lanceringen sker først i 2019.\nPorsche har hevet boxer-motoren ud af en Cayman og udskiftet den med batterier og el-motor.\nDet bliver næsten ikke mere hårdkogt! Porsche konstruerede 911 GT1 for at køre racerløb, men de byggede også 20 eksemplarer til gadebrug. Vi giver dig hele historien hér:\nPorsche går den elektriske vej med sin Mission E, der bliver en direkte konkurrent til Tesla's succesfulde Model S. Vi bringer dig de første billeder af produktionsbilen.\nDen mere end to tons tunge Porsche Panamera Sport Turismo E-Hybrid har kræfter som en superbil – og kan samtidig køre langt på literen\nPorsche's topchef Oliver Blume beroliger de fans, der er ængstelige for, at den klassiske Porsche 911 vil blive aflivet: "Porsche vil stadig lancere sportsvogne for puritanere i fremtiden. Vi vil have en strategi, hvor vi søger inspiration i både for- og fremtiden." Det kan derfor sagtens blive en mulighed med en hightech hybridudgave af den næste 911'er med et batteri, der kan lades op, samtidig med en gammeldags, benzindrevet variant med manuelt gear.


Totalentreprenører i Vallensbæk Kommune, Hovedstaden - de 15 bedste eksperter | Houzz\n40 totalentreprenører i Vallensbæk Kommune, Hovedstaden\nVallensbæk Kommune / 50 km\nUdvalgte anmeldelser for totalentreprenører i Vallensbæk Kommune, Hovedstaden\ntotalentreprenører i Vallensbæk Kommune, Hovedstaden\nStår du og skal have renoveret køkkenet, badeværelset eller måske ombygget hele huset, vil en god hjælp være at finde hos en totalentreprenør. En erfaren hoved-/totalentreprenør inden for enhver totalentreprise i Vallensbæk Kommune, Hovedstaden vil kunne hjælpe dig sikkert igennem dit renoveringsprojekt – uanset hvor stort eller lille det er. Med et tæt samarbejde med totalentreprenøren vil du blive guidet igennem hele projektet, og vil være sikker på, at alt bliver lavet til tiden, da det er totalentreprenørens opgave at koordinere opgaverne med diverse håndværkere, som kræves til dit renoveringsprojekt. Vil du derfor gerne have et overskueligt byggeprojekt, skal du benytte dig af totalentreprise. Husk dog at gøre dig nogle overvejelser, inden du vælger den første og den bedste til at udføre renoveringen for dig.\nKan jeg kun hyre en totalentreprenør i Vallensbæk Kommune til et større byggeprojekt?\nSådan helt grundlæggende er fordelen ved at hyre en totalentreprise i Vallensbæk Kommune, at du kan overlade alle de processer, der er forbundet med dit byggeri til én person eller ét firma. Du skal derfor ikke tage kontakt til flere forskellige firmaer eller håndværkere for at finde ud af, hvor langt projektet er kommet. Derudover er det ikke for meget sagt, at et byggeprojekt meget nemt og hurtigt kan udvikle sig til at blive temmelig kompliceret, da der er mange løse ender, der i sidste ende skal passe sammen. Derudover kan du være sikker på, at der ikke lige pludselig dukker merudgifter op, da du efter at have underskrevet kontrakten, har lagt økonomien helt fast. Totalentreprenøren sørger dermed for, at disse ubehagelige oplevelser ikke dukker op. Fordelen er ydermere, at du ikke vil opleve stress, da al ansvar for byggeriet er fjernet fra dine skuldre. Derfor er det fornuftigt at hyre en totalentreprise.\nHvordan finder jeg den rette totalentreprise i Vallensbæk Kommune til at stå for mit byggeprojekt?\nInden du hyrer en totalentreprenør i Vallensbæk Kommune, kan du gennemse vores netværk af 40 totalentreprenører. Læs kundeanmeldelserne, tjek deres forrige projekter og bed om et tilbud fra de bedste totalentreprenører i nærheden af dig.


To søstres kamp for den fælles europæiske samtale - Magasinet Europa\nTo søstres kamp for den fælles europæiske samtale\nAmelie Reichmuth\t2021-03-28T14:34:34+00:00\tsøndag, 28. marts, 2021|\nProjektet “Toi d´Europe” (Dig fra Europa) har til formål at skabe en ny måde at informere om Europa på ved at interviewe unge borgere over hele kontinentet. Det blev skabt i 2017 under ledelse af Sophie og Mathilde Hériaud, to unge kvinder fra Frankrig. Vi har talt med de to engagerede søstre.\nInterview af Amélie Reichmuth\nTEMA: EU’s INDRE VÆRDIKAMPE |\nHvordan kom I på idéen om at starte “Toi d´Europe”?\n“I sommeren 2016, efter Brexit-afstemningen, indså vi, at franske medier rapporterede meget lidt om nabolandene og Europa generelt. Vi ledte efter en konkret måde at øge bevidstheden om europæiske anliggender på, og vi fik den idé at lave en webdokumentar ved at interviewe unge mennesker i alle EU-medlemslande. Vi ønskede at forstå, hvad deres perspektiv på europæisk politik var.”\nHvordan gjorde I idéen til virkelighed?\n“Denne spontane idé blev hurtigt et kooperativt projekt, da vi bad vores venner i udlandet om hjælp til at skabe kontakter og opbygge et netværk på tværs af grænserne. Vi var også nødt til at finansiere projektet ved at inddrage sponsorer (den lokale Rotary Club o.a), men også igangsætte en indsamling. Til slut udviklede vi forskellige partnerskaber med diverse institutioner (det franske kulturinstitut, Europahusene i Frankrig, osv.) med henblik på at distribuere og vise dokumentaren. Den første fase af projektet foregik over to år – med en biltur gennem Europa og mere end 300 vidnesbyrd indsamlet foran kameraet. Men også med mange interviews, som blev optaget på afstand online eller via online spørgeskemaer.”\n“Vi startede ikke med et foruddefineret mål. Vi ønskede, at denne dokumentar skulle kaste et lys over de unge mennesker, som er fremtidens aktører. Vi ønskede at tale om Europa med – og for – folket. For at sætte gang i en debat om europæiske anliggender. Det handler i virkeligheden ikke om at være for eller imod EU, det handler om at blive informeret.”\n– Foto: Sophie & Mathilde Hériaud – Toi d’Europe\n“Projektet har faktisk også en meget vigtig uddannelsesmæssig dimension. Vi organiserer regelmæssigt visninger i skoler, biografer, barer eller endda i fængsler. Vi er forpligtede til at præsentere denne dokumentar for at sørge for, at mange mennesker kan se den og også komme til orde i den forbindelse.”\nHvad kan du huske fra udvekslingen med unge europæere under den første dokumentar?\n“Vi begyndte at filme i Storbritannien, som efter deres afstemning nu var gået igang med deres Brexit-proces, så folk talte naturligvis meget om dét. De briter, vi snakkede med, talte med os om det franske valg og rådede os til ikke at forlade EU.\nDet var virkelig en skelsættende begivenhed for den unge generation af europæere i 18 til 35 års alderen, der ofte tog til Storbritannien på skolerejse eller Erasmus-ophold. Denne langsomme og gradvise start på Brexit har foruroliget mange mennesker, herunder euroskeptikere. Vi interviewede højreekstreme aktivister i Ungarn, og det var tydeligt, at Brexit også havde gjort et stort indtryk på dem, eftersom de sagde, at de ikke måtte forlade Europa for enhver pris, men snarere reformere det indefra.”\nPå Road Trip. – Foto: Sophie & Mathilde Hériaud – Toi d’Europe\n“En anden bemærkelsesværdig ting viste sig, da vi rejste til landene i syd. Især, da vi var i Grækenland. Her følte vi virkelig, at Europa var i krise(r). De unge, som vi talte med, sagde til os ‘Det er én ting at tale om nedskæringer, det er en anden at opleve dem!’ Vi kunne se, at de følte sig svigtede både med hensyn til økonomisk politik og migrationspolitik.”\nI startede en ny webserie i starten af pandemien. Er der en forskel i måden, de unge taler om Europa på, nu hvor vi er i en tid præget af covid?\n“Fra krisens begyndelse fandt vi det samme kommunikationsproblem i de franske medier, som før. Dækningen var kort sagt begrænset til, at situationen i Tyskland var stort set perfekt, katastrofal i Italien, mens der i Sverige ikke var noget lockdown. Man talte slet ikke om situationen i Grækenland, Danmark eller andre steder, og der var meget kommunikationsarbejde at gøre.\nVi tænkte, at vi var nødt til at gøre noget for at informere om – og blive inspireret af – hvad der gøres andetsteds, og som fungerer. Europa har jo brilleret med sin manglende solidaritet og koordinering, for eksempel når vi tænker på konkurrencen om adgang til mundbind.”\n“Det, der kom frem via interviewene, var, at mange borgere er kede af dette. De spekulerer på, hvor meget “union”, der rent faktisk er i EU. De ønsker oprettelsen af en fælles sundhedspolitik på europæisk niveau med et reelt samarbejde om blandt andet vacciner. Dette synes absolut nødvendigt for fremtiden.\nDe er også bekymrede over, hvad der vil ske i forbindelse med genåbningen, og bekymrede for den kommende økonomiske krise, og de opfordrer til en genopretning, men de frygter, at den ikke bliver grøn.”\nHvorfor tror I, at Europa er et vanskeligt emne at diskutere?\n“Europa er skræmmende, fordi det er et komplekst emne. F.eks. er det ikke et emne, man taler om i skolen, og der findes så mange mennesker, som ikke ved, hvordan de europæiske institutioner fungerer.\nUnder vores reportagerejse forsøgte vi at lave en voxpop, men formatet fungerede slet ikke. Ud over, at der var visse sprogbarrierer, indså vi, at mange mennesker ikke turde tale om Europa af frygt for at sige noget vrøvl og af skam over ikke at vide mere om dets organisation. De følte sig ikke forberedte.”\nHvilken rolle spiller de europæiske institutioner og medierne i denne proces?\n“EU kritiseres meget, men man ved ikke rigtigt, hvad de europæiske institutioner rent faktisk foretager sig. For selvom der er gjort en indsats for gennemsigtighed fra institutionernes side, skal borgerne selv søge informationerne og navigere gennem de forskellige steder, hvilket især er svært, hvis de ikke har en særlig interesse i europæisk politik. Selv for os i starten var det kompliceret, og vi spildte meget tid på at lede efter de rigtige oplysninger de rigtige steder.\nHvad medierne angår, starter det allerede på journalisthøjskolen, fordi valget af “Europa” som specialisering ikke rigtig får dig til at drømme … Dette forklarer måske, hvorfor de fleste medier har en tendens til at forsømme europæiske emner og foretrækker for eksempel det amerikanske valg, når man burde prioritere at informere om, hvad der sker i Europa.\nArte og Euronews er dog undtagelser, der kommer tæt på det, man kan kalde “en europæisk offentlig tjeneste”. Disse to medier gør et godt stykke arbejde med at demokratisere europæiske emner og giver information på flere sprog om, hvad der sker andre steder i Europa. Andre medier burde lære af det.”\nTror I, at EU vil klare denne nye krise?\n“Europa har en lang vej at gå, og der er meget at gøre med hensyn til kommunikation. Personligt håber vi, at EU vil lære af denne krise, selvom dette ikke rigtig er tilfældet i øjeblikket … Vi mister ikke håbet, fordi unionen stadig kan genstarte sig ved at (gen)sætte sig selv i borgernes tjeneste ved at skabe i bedste fald et økologiskt og bæredygtigt Europa.\nUnder alle omstændigheder ønsker borgerne at blive informeret om, hvad der sker andre steder i Europa og komme til orde. De vil forbedre EU snarere end forlade det.”\nHvordan forestiller I jer fremtiden for projektet “Toi d’Europe”?\n“Lige nu vil vi færdiggøre webserien om covid. I nogle lande, inklusive Danmark, mangler vi udtalelser fra lokale vidner til at færdiggøre vores reportage. Vi interviewer altid mindst fire forskellige mennesker i hvert land for at have forskellige visioner.”\n“Vores engagement er frivilligt, og vi udfører det i vores fritid, parallelt med vores fuldtidsjobs som journalist og konsulent. Det er en lang proces, vi er ofte trætte, men det er også en meget givende oplevelse, både professionelt og personligt.\nDette er en usædvanlig chance for os, for vi har skabt noget, der giver os muligheden for at tale om EU på en anden måde. Det er noget, som er nyttigt for mange mennesker, og som informerer og danner. Med andre ord, noget der opfylder sin mission.”\nHar du lyst til at medvirke i webserien for at fortælle om dine oplevelser under covid fra et dansk perspektiv? Du kan optage kontakt til søstrene Hériaud her: toideurope@gmail.com\nVil du følge projektet og se de første afsnit af webserien? Læs mere på websiden her og på facebook.\nBillede i artiklens top: /Sophie & Mathilde Hériaud – Toi d’Europe/


MUSIKEREN: Er du fremtidens hitmager?\nTalentfulde sangskrivere og producere har nu mulighed for at skrive sange sammen med internationale hitmagere på Bandakademiets sangskrivningscamp Music Maker Co-write. Tilmelding er åben.\nThomas Stengaard, der står bag flere af Cisilias hits og Emmelie de Forests Eurovision-vindersang "Only Teardrops", er hovedinstruktør på campen. (Pressefoto)\nDrømmer du om at blive fremtidens hitmager? Og har du lyst til at skrive sammen med andre talentfulde sangskrivere og lære af topprofessionelle sangskrivere/producere fra Danmark, Sverige, Australien og England? Så er det måske dig, Bandakademiet leder efter.\nBandakademiet søger nemlig talentfulde sangskrivere og producere mellem 17-30 år til sangskrivningscampen Music Maker Co-write; en sangskrivningscamp for talentfulde sangskrivere og musikskabere, som gerne vil leve af at skrive sange og skabe musik – enten til andre eller til sig selv.\nMusic Maker Co-write handler om at skrive sange, skabe musik og lære af de bedste. Derfor er co-writing det gennemgående princip for campen. Det betyder, at deltagerne overvejende skriver sammen med andre hele ugen samtidig med, at de får inputs og feedback og skriver sammen med nogle af de bedste danske og internationale sangskrivere og producere. Desuden vil der være besøg og inspiration fra musikbranchefolk og internationale kapaciteter.\nInstruktører bag millionhits\nInstruktørerne på campen er professionelle sangskrivere og musikskabere som har skrevet sange, der har solgt i milliontal internationalt, eller som står bag store danske hits og kunstnere. Nu står de klar til at indgå i skrivesessions med udvalgte upcoming kunstnere og sangskrivere og på den måde lære dem at blive endnu bedre til at skrive musik, der sælger.\nHovedinstruktør på campen er Thomas Stengaard, som blandt andet står bag flere af Cisilias hits, Emmelie de Forests Eurovision-vindersang Only Teardrops, og som har produceret for navne som Dúné, Carpark North og Sys Bjerre.\nThomas Stengaard fortæller:\nCampen handler om at skrive sange, skabe musik og lære af de bedste. De fleste store hits er ikke skabt af en enkelt kunstner, men ofte af en hel række folk. Målet er, at deltagerne bliver bedre til håndværket, og at de lærer en række effektive metoder til deres sangskrivning. Og så håber vi selvfølgelig på, at de skriver en flok super gode sange.\nUdover Thomas Stengaard tæller instruktørgruppen bl.a. Maria Marcus, svensk producer og sangskriver, der har stor succes i blandt andet Japan og Korea. Herhjemme har hun bl.a. været med til at skrive titelsangen til Wallander og sang selv titelsangen til tv-serien Anna Pihl. Derudover er danske Chief 1 også at finde blandt instruktørerne. Han har bl.a. arbejdet sammen med L.I.G.A, Love Shop, Nik & Jay, Sanne Salomonsen, Gnags, Lars H.U.G., Outlandish og mange andre - og er i øvrigt også selv udøvende kunstner.\nMusic Maker Co-write Camp er for alle talentfulde sangskrivere/producere og musikskabere mellem 17-30 år, og Bandakademiet leder i hele Danmark. En del af pladserne på campen er reserveret til kvalificerede deltagere, som er fra eller har tilknytning til én af Musikmetropolens 14 kommuner.\nNiveauet er højt, og deltagerne skal findes blandt den øverste del af vækstlaget - fremtidens hit-magere og professionelle sangskrivere. Campen er både for artister, der skriver til sig selv og for dem, der producerer og/eller skriver til andre. Om man er instrumentalist, sanger og performer eller bare er en haj til at skabe musikken på sin computer er underordnet.\nCampen finder sted i Helsingør til september, og bag projektet står Musikmetropolen og Bandakademiet med Helsingør Kommune og 4Sound som samarbejdspartnere/sponsorer.\nTilmeldingen til sangskrivningscampen er åben, og ansøgningsfristen er 1. juni 2017.\nLæs mere om Music Maker Co-write og søg her\nCampen finder sted 2.-5. september i Helsingør + en introdag 20. august. Det koster 500 kr. at deltage som tilskud til mad og overnatning på Danhostel Helsingør. Man skal være mellem 17-30 år for at søge. Bemærk ansøgningsfrist 1. juni 2017


Philips SpeedPro Max Aqua er en stangstøvsuger med moppefunktion © Philips\nNogle gange har vi at gøre med støvsugere, der minder meget om hinanden. Dette er især tilfældet i stangstøvsugeres verden. For nylig blev vi spurgt hos VacuumTester, om vi kan afsløre forskellene mellem Philips Speedpro Max Aqua og Dyson V11.\nDet er to kraftige ledningsfri stangstøvsugere uden pose. Som navnet antyder, giver Philips Speedpro Max Aqua mulighed for at moppe med den. Dyson V11 kan ikke gøre dette. Men hvad er andre forskelle udover denne store forskel? Det finder du ud af i denne Philips SpeedPro Max Aqua vs Dyson V11 sammenligning.\nPhilips Speedpro Max Aqua vs Dyson V11: forskellene\nLad os starte med den største forskel: Philips Speedpro Max Aqua har en moppefunktion. Med denne støvsuger får du en speciel sugemund, som støvsugeren kan støvsuge og moppe med på samme tid. Du skal fylde den med vand. Dyson V11 har ikke en moppefunktion.\nVideoen nedenfor fremhæver Philips Speedpro Max Aqua.\nBatterilevetid, dyse, støvkapacitet og vægt\nVi ser endnu en forskel på batterilevetiden: hvor du kan støvsuge i 60 minutter med Dyson under normal brug, er det cirka 80 minutter med Philips Speedpro. Vi opdager også med Philips Speedpro Max Aqua LED-belysning på mundstykket: noget, vi ikke støder på med Dyson V11.\nSer vi på vægten, slår Speedpro Max Aqua V11: hvor Dyson vejer mere end 3 kilo, vejer Philips opretstående støvsuger 2,7 kilo. Vi opdager også en forskel inden for støvkapacitet.\nMed en opsamlingsvolumen på 0,76 liter er Dyson en smule større end Philips med 0,6 liter. Er begge for små i dine øjne? Så tag et kig på forskningen i den bedste poseløs støvsuger: Jeg fremhæver også beholderstøvsugere med en meget større samling.\nLigheder mellem disse stangstøvsugere\nDet er naturligvis også interessant at overveje lighederne mellem disse to kraftcentre. Som du ved, har vi her at gøre med en stangstøvsuger: en lednings- og poseløs støvsuger, som du kan holde i hånden. Begge er udstyret med et batteri, der skal oplades i tide og har ikke en støvsugerpose.\nHvis du ikke er sikker på, om denne type støvsuger er den rigtige for dig, anbefaler jeg, at du læser min artikel støvsuger med eller uden pose. Jeg vil gennemgå fordele og ulemper der.\nAnvendelser, støjniveau og pris\nPå tre forskellige punkter ser Philips Speedpro Max Aqua ud til at matche V11 fra Dyson. Først og fremmest er begge stangstøvsugere velegnede til følgende gulvtyper og anvendelser:\nDybt luv tæppe\nKort luvet tæppe\nDerudover taler vi om gode filtre med både stangstøvsugere, hvilket gør dem velegnede til folk, der hurtigt lider af støvallergi. Zoomer vi ind på støjniveauet, ligger gennemsnittet for både Speedpro Max Aqua og Dyson V11 mellem 82 og 85 decibel ved normal brug.\nOg selvom priserne kan variere meget på de større webshops, betaler du næsten det samme for begge støvsugere: cirka 600 euro.\nKonklusion: hvilken er bedst?\nVi er selvfølgelig spændte på, hvilken der er bedst. Hvis du leder efter en stangstøvsuger, der også kan moppe, træffer du automatisk det bedste valg med Philips Speedpro Max Aqua. Dyson V11 har simpelthen ingen moppe-egenskaber.\nDerudover scorer Philips Speedpro Max Aqua bedre end Dyson V11 på flere punkter. Den er lettere, har længere batterilevetid og er udstyret med belysning på sugemundstykket. Det eneste plus ved Dyson V11 er, at den har en lidt større støvbeholder.\nNysgerrig, hvilken stangstøvsuger er bedst testet i øjeblikket? Tjek min omfattende forskning i den bedste stangstøvsuger.


Scope > Forum > Filmanmeldelser > Jeunets fejltrin\nOverblik Indlæg Brugere Samlinger Du er her: Scope > Forum > Filmanmeldelser > Jeunets fejltrin\nAlien - genopstandelsen: Jeunets fejltrin\nDenne fjerde (foreløbig og muligvis sidste del i Alien-serien) omgang sci-fi uhygge er af mange blev kategoriseret som værende blasfemisk ringe og utålelig, sat i perspektiv med de tre andre film i den klassiske alien-serie. Om påstandene er korrekte er naturligvis op til den individuelle at bedømme. Personligt må jeg sige, at Alien: Genopstandelsen byder på en overdådig billedside og sporadisk medrivende underholdning, men meget mere er der heller ikke at finde i denne overflødige og ultimativt intetsigende film, der fokuserer meget mere på stil end substans.\nDer florerede rygter om, at den uhyggelig talentfulde Trainspotting-instruktør Danny Boyle var sat i forbindelse med denne film, men instruktørtjansen gik i stedet til franskmanden Jean-Pierre Jeunet, som, hans filmiske erfaring taget i betragtning, ikke forekommer som det mindst oplagte valg. Både Delikatessen og De Fortabte Børns By antydede en meget unik og original visionær med et ligeså kontant greb om historien, og Jeunet bibringer da også et frisk europæisk touch til den fjerde Alien-film, der dog ikke er en harmonisk blanding mellem amerikansk og fransk filmproduktion. Desværre halter filmen slemt og fatalt på historiesiden (som er kreeret af Joss Whedon, der muligvis er stor fan af franchisen, men som ikke har talentet til at videreføre denne), hvor plottet både er fortænkt og søgt. Kloning-aspektet er muligvis aktuelt, men virker alligevel en smule letkøbt, og man burde have endt serien med Ripleys død i Finchers version, hvorved vi ville have stået tilbage med en stærk og mindeværdig trilogi.\nSigourney Weaver præsterer ikke mere end det rutineprægede (forståeligt nok), og næsten enhver skygge af Ripley-karakterens personlighedskendetegn er forsvundet. Under kloningsprocessen, 200 år efter hendes død, har Ripley modtaget gener fra the alien (der naturligvis er en mother queen), som giver hende overmenneskelige kræfter og nærmest en guddommelig status. Karakterens store styrke som handlekraftig og stærk kvinde der kæmper mod overmagten i et mandsdomineret univers, er negligeret fuldstændigt, og Ripley vækker nu ingen interesse hos publikum mere. Hendes forståelse for the aliens er nu helt konkret, skåret ud i pap så alle kan følge med, som henleder til klodset, ekstrem påtaget og næsten dilettantisk samhørighed. Slutningen er helt til grin, hvor splejsningen mellem moderdronningen og Ripleys gener udmunder til et lattervækkende designet monster, som Jeunet slutteligt forventer vi skal have sympati for, takket være ynkelige pive-lyde og medlidende øjne. Væk er aliernes skræmmende og brutale kompromisløshed, aggressive og dyriske adfærd, og der er momenter, hvor man virkelig hader den ugennemtænkte retning, som Whedon og Jeunet trækker serien i. Kikset og fejlslagent forsøg på nytænkning.\nNår nu Weaver ikke kan holde filmen kørende i hovedrollen, er det heldigt, at det omkringværende persongalleri er så spændende og karismatisk, takket være de velvalgte skuespillere. Winona Ryder formår ikke rigtig at vække personen (eller humane robot) til live, det er i birollerne, man skal finde seværdigheden. Åbenlyst er det grimme Ron Pearlman som maskulin tough guy, men ellers er der Jeunet-kendingen Dominique Pinon, hårdføre Michael Wincott (med død som konsekvens af ekstrem umotiveret selvstændig gang), lettere excentriske Dan Hedaya og altid seværdige Leland Orser. Brad Dourif brillerer også som betaget videnskabsmand, der (naturligvis) må stå vidne til et løbskløbet eksperiment. Indledningen er ganske smart og herlig, hvor Weaver fortæller om en barndomserindring, hvor moderen ukorrekt fastsætter, at der ikke findes monstre. Her hentydes der ikke til de bestialske aliens (der bliver et produkt af videnskabsmændenes manglende grænsesætning for egne bedrifter), men selve forskerne, der nu jubler over endnu en banebrydende videnskabelig opdagelse. Indledningsscenen leder hen til sekvensen, hvor Weaver (og publikum) forfærdes over de 7 første fejlslagne kloningsforsøg, hvor man bevidner bagsiden af videnskabsmændenes formåen. En ubehagelig scene, hvor Jeunet ikke er blevet Hollywood-standardiseret. Generelt plagierer han dog temaerne fra de øvrige film (eksempelvis menneskets selvopfattelse og destrueringen af denne), og tematisk set der er intet nyt at komme efter.\nAlien: Genopstandelsen ligger sig (som førnævnt af Thomas Nielsen) mellem Scott og Camerons film, men det er ikke en udflydende sammenblanding, og generelt er filmen en smule genreforvirret. Tempoet skifter radikalt fra langsommelig spændingsopbygning (med moderat tvivlsomt spænding) til overeksponeret, men hæsblæsende, selvopofrende og heroisk action. Her må man dog indrømme, at Jeunet er ganske virkningsfuld i sin iscenesættelse, og selvom actionsekvenserne ofte er malplacerede og uden ægte betydning, så er det virtuost kreeret og visuelt en nydelse at overvære. Især er undervandssekvensen ekstrem spændingsladet og ret fantastisk.\nAlien: Genopstandelsen er mere makaber og brutal end de foregående film, og selvom der er enkelte øjeblikke af høj filmklasse med en sand visionær i førersædet, så fortjener den absolut ingen plads i det velrespekterede franchise, der er indehaver af to klassiske værker. Et kommercielt og unødvendig produkt, der efterlader publikum med en bittersød smag i munden.